Istuttaminen on kivaa, kun urakka on sopiva\nMetsänhoito | 7.8.2016\nLähdimme perheeni kanssa istuttamaan koivun taimia heinäkuun puolivälissä. Oma urakkamme oli tällä kertaa suhteellisen pieni. Me nappasimme autoon vain muutaman taimilaatikon ja kävimme perheen kesken istuttamassa pienen metsäkaistaleen.\nMelkein sääliksi kävi seuraavana aamuna aloittavaa ammattimetsuria, jota odotti pihallamme 5000 pienen koivuntaimen laatikkorivi. Isäni oli tuuminut, että jotta istutus tulee varmasti hoidettua, on sujuvampaa pyytää ammattimies isompaan urakkaan. Perheen aikataulujen sovitus kesällä yhteen isoihin talkoisiin voisi osoittautua mahdottomaksi tehtäväksi. Istutuspäivän keli oli lämmin mutta pilvinen, eli juuri sopiva sunnuntai istuttamiseen. Hyvä se on kerran vuoteen käydä huhtomassa pottiputken kanssa, ihan vain että istuttamiseen säilyy tatsi.\nSilmä arvioi sopivan etäisyyden toiseen taimeen ja hyvän paikan mättään päältä. Taimi sujahtaa pottiputkeen, ja putki maahan. Tärkeää on saada taimi riittävän syvälle maahan, jotta juuret pääsevät sopivalle syvyydelle ja asettuvat kasvamaan. Hyvä syvyys taimelle on noin 4 cm. Kivikon päälle tai kuivaan paikkaan ei kannata istuttaa, sillä siitä taimi ei lähde kasvuun. Taimet istutetaan parin metrin välein, mutta ehdotonta etäisyyttä tärkeämpää onkin hyvän paikan valinta.\nPottiputki polkaistaan reilusti maahan ja taimi vapautetaan maahan putken yläpäästä napsauttamalla sormella putken suljin auki. Taimien reunoilta maa tiivistetään kevyesti vielä jalalla ja varmistetaan että taimen latva osoittaa suoraan ylös. Käsi hapuilee tottuneesti seuraavan taimen jo valmiiksi putkeen, kun uuden paikan haku alkaa.\nKoivun istutus sujuu kuin kuusenkin\nIstuttamamme taimet olivat vuoden ikäisiä pikku-koivuja, jotka oli kätevä istuttaa putkella. Koivuja voi istuttaa keväästä syksyyn, joten istutusajankohdan voi sovittaa juuri itselle sopivaksi. Koivunistutus eroaa kuusesta ainakin siten, että pienet koivuntaimet erottuvat hieman heikommin kesän tuoman aluskasvillisuuden seasta, ja on hankalampi huomata mille mättäälle edellisen taimen istutti. Muuten homma sujuu hyvin pitkälti samaan tapaan, ja koivuja on mukava istuttaa.\nTaimia on kasteltava päivittäin vastaanottamisen jälkeen, ettei juuripaakku kuivu.\nTyö käy helpommin ja ilman ärräpäitä, kun välineet ovat kunnossa\nPienessäkin urakassa välineillä on merkitystä. Ennen metsään lähtöä on syytä varmistaa, että pottiputki on sopivan kokoinen istutettaville taimille, ja että laite toimii moitteetta. Sopiva pottiputki vuoden ikäisille koivuntaimille oli 55-millinen pottiputki. Huonosti toimiva pottiputki voi katkoa taimen tai avata lukituksen väärällä hetkellä, eikä tuloksena synny kuin tappiota tärveltyinä taimina. Taimet on hyvä kantaa lantiolla taimivakassa, mutta näin pienessä rupeamassa käytimme kantamiseen ämpäreitä. Hyvät hanskat, hattu sekä vedenpitävät kengät kannattaa olla kaikilla. Talkooväen motivointi on helpompaa kun homma hoituu välineiden puolesta.\nJuttelimme perheeni kanssa, että urakkaa oli mukava tehdä, kun tiesi että taimia on vain vähän mukana. Kaikilla on omat muistonsa turhan rankoista urakoista, sekä hyttysten ja paarmojen aiheuttamasta kiusasta kesähelteellä. Onkin ihan ok tehdä istutusta pienissä määrissä kerrallaan, jolloin työ ei käy liian raskaaksi ja motivaatiota löytyy lähteä istuttamaan seuraavanakin päivänä.\nSitä usein kuuntelee itseään vanhempien kertovan tarinoita eri metsäpalstojen ohi ajettaessa siitä kuinka, ”muistan olleeni tätä palstaa nuorena istuttamassa, nyt siinä on noin iso metsä” tai ”minun ollessa sinun ikäisesi tässä oli vasta taimikko”. Itse sitä on pyöritellyt silmiä näille puheille, mutta pikkuhiljaa alkaa itsekin huomata samaa. Itse istuttamiani taimikoita on jo autettu raivaussahalla, ja ovathan taimetkin jo venähtäneet. Kiva idea voisi olla valokuvaus vaikka vuoden välein palstalta, jota on itse istuttanut, jolloin muutosta voi seurata helpommin. Taidankin asettaa kalenterimuistutuksen kännykkään ensi kesälle, ohjelmassa heinänpoljentaa ja istutusalan uudelleen-valokuvaamista.\nVinkki 1: Ota istutushetkestä valokuvia ja merkkaa niihin päivämäärä ja istuttajien nimet. Ne ovat arvokasta historian havinaa sitten kun puut ovat kasvaneet isoiksi.\nVinkki 2: Istutuksen tärkeimmät varusteet ovat moitteettomasti toimiva pottiputki ja sopivat, hyvin kädessä pysyvät hanskat.\nVinkki 3: Älä vedä itseäsi piippuun ensimmäisenä istutuspäivänä, vaan jaa työtä eri päiville. Motivaatio säilyy tulla istuttamaan, kun huolehtii jaksamisesta.\nVinkki 4: Varaa mukaan pieni suklaalevy, ja yllätä kanssaistuttajat tarjoamalla piristävä herkku.\nTeksti: Ella Kaivola


Työttömien kauhukarenssit historiaan - VASEN KAISTA\n18.9.2020 klo 16:21\nAnna Kontula on blogissaan käynyt lävitse budjettiriihessä sovittuja työllisyystoimia. Parjattu uusi malli on aito askel parempaan suuntaan. (Kuva: Cai Melakoski)\nKansanedustaja Anna Kontula ottaa verkkosivuillaan 16.9. ilmestyneessä kirjoituksessa kantaa budjettiriihessä sovittuihin työttömän asemaa koskeviin muutoksiin. Hän toimii eduskunnan työ- ja tasa-arvovaliokunnan puheenjohtajana ja siksi nämä asiat ovat hänelle läheisiä. Linkki koko kirjoitukseen jutun lopussa\nSuuri muutos tulee etenkin karensseihin. Karenssi on aika, jolta ei saa työttömyysetuutta eli ansiosidonnaista päivärahaa, peruspäivärahaa tai työmarkkinatukea. Se on rangaistus, joka langetetaan, jos työnhaku on päässyt katkeamaan työttömän oman menettelyn vuoksi. Jos työtön ei ole hakenut hänelle lähetetyn työpaikkailmoituksen työtä tai hakeutunut hänelle osoitettuun koulutukseen, tulee tästä rangaistus. Myös siitä huolimatta, että hakemattomuus on ollut vahinko.\nTyöttömyysturvan sanktioista Anna Kontula kirjoittaa seuraavaa:\n– Työttömyysturvan sanktioihin tehdään iso remontti. Jatkossa työnhakuun ja palveluihin liittyvissä laiminlyönneissä seuraamuksena on ensimmäisellä kerralla huomautus, toisella viiden ja kolmannella kymmenen päivän karenssi eli etuuden menetys (tällä hetkellä ensimmäisestä kerrasta 15–60 päivän karenssi). Muiden karenssien maksimipituus olisi 45 päivää (tällä hetkellä 90 päivää). Työssäolovelvoite säilyy.\nSanktioiden muutoksen Anna Kontula sanoo olevan iso ja vuosien ajan pohjustettu voitto:\n– Suomessa langetetaan todennäköisesti vuosittain noin 100 000 karenssia (tilastot eivät ole yksiselitteisiä). Yksistään huomautuksen käyttöönotto vähentää sanktioiden määrää 10-20%.\n– Tavoitteena on sanktiojärjestelmän kohtuullistaminen, mutta itse uskon uudistuksella olevan myös myönteisiä työllisyysvaikutuksia. Tiedetään nimittäin, että kun ihmiset karenssien myötä putoavat työttömyysturvalta ja usein toimeentulotuelle, he poistuvat myös työvoimapalveluiden piiristä. Toimeentulotuelle joutuminen lisää yksilöön kohdistuvaa kontrollia ja lähes nollaa työnteon taloudelliset kannustimet. Karenssijärjestelmä on keskeisin syy sille, miksi ensisijaisesti toimeentulotuen varassa elävien kotitalouksien määrä on kasvanut merkittävästi, katsoo Anna Kontula.\nLisää rahaa TE-toimistoille\nTyönhakua tukemaan TE-toimistojen resursseihin lisätään 70 miljoonaa euroa. Pääosa rahasta käytetään yksilöllisen palvelun lisäämiseen. Tämä on hyvä asia ja toivottavasti parantaa työttömän asemaa. Vaikka mikään palvelu ei luo uusia työpaikkoja, niin sanottuja piilotyöpaikkoja saattaa tällä tavoin löytyä.\nKaikille ihmisille ei tunnu olevan selvää, että työttömällä on jo nyt velvollisuus hakea töitä vastineeksi työttömyysetuudesta. Myös henkilökohtainen työllistymissuunnitelma on ollut käytössä jo pitkään. Niinpä budjettiriihessä tarkennettiin työnhakuvelvoitetta.\n– Henkilökohtaisessa työllistämissuunnitelmassa sovitaan jatkossa työnhakuvelvoite. Työttömän tulee hakea 0–4 työpaikkaa kuukaudessa, riippuen omasta työkyvystä ja alueen työmarkkinatilanteesta. Työnhausta raportoidaan kuukausittain, kirjoittaa Anna Kontula.\nRaportointivelvoite luultavasti lisää kontrollia, joka osaltaan kuluttaa TE-hallinnon resursseja, mikäli raportointia aiotaan seurata. Yritysten kontolle tulee työhakemusten käsittely:\n– Uudistus lisännee yritysten hallinnollista taakkaa, kun ne joutuvat käsittelemään oikeiden ja motivoituneiden hakijoiden lisäksi myös kiintiöhakemuksia, joiden lähettäjä ei kyseistä työpaikkaa todellisuudessa halua (näin kävi hakupakon myötä korkeakouluissa), katsoo Anna Kontula ja jatkaa, että uudistus on ehkä typerä, mutta ei kohtalokas.\nOsatyökykyisille uusi väylä työhön\nBudjettiriihessä sovittiin niin ikään, että otetaan mallia Ruotsista, jossa käytössä on Samhall-yhtiö, jonka kautta osatyökykyiset voivat työllistyä avoimien työmarkkinoiden kaltaisiin tehtäviin nykyistä helpommin riittävillä tuki- ja sopeutustoimilla.\n– Suomessa osatyökykyisten pääsy työmarkkinoille on ollut muita pohjoismaita nihkeämpää. On tärkeää etsiä syyt sille, miksi Ruotsissa samoilla työkyvyn rajoitteilla voi osallistua avoimille työmarkkinoille, Suomessa taas notkutaan kuntouttavan työtoiminnan ilmaistöissä.\n– Jos tähän nyt saadaan uusia, muualla toimiviksi osoittautuneita välineitä, ne ovat ilman muuta tervetulleita, kommentoi Anna Kontula.\nBudjettiriihessä sovittiin myös, että palkkatuen tasoja korotetaan, järjestelmää yksinkertaistetaan, käyttöä lisätään ja jaksoihin kytketään enemmän tukea helpottamaan jatkotyöllistymistä.\n– Jatkossa työttömyyden keston perusteella myönnetty palkkatuki olisi 50 prosenttia palkkauskustannuksista (nyt 30–50 prosenttia) ja osatyökykyisten palkkatuki nousisi 70 prosenttiin (nyt 50 prosenttia). Kolmannen sektorin sadan prosentin palkkatuki säilyy ennallaan, kirjoittaa Anna Kontula ja jatkaa:\n– Palkkatuen osalta toteaisin vain, että palkkatyöstä pitää maksaa palkkaa, ei mitään alihinnoiteltuja kulukorvauksia. Jo tästä periaatteellisesta syystä on hienoa, että työvoimapoliittisista toimenpiteistä vahvistetaan juuri palkkatukea. Yksityisen sektorin palkkatuella tiedetään olevan myös (muihin työllisyyspalveluihin verrattuna) myönteinen työllisyysvaikutus. Järjestöjen palkkatuki taas ehkäisee työttömyyttä välillisesti ehkäistessään ns. hystereesiä eli sitä, miten pitkä yhtäjaksoinen poissaolo työmarkkinoilta rapauttaa ihmisten työkykyä.\nKokonaisuutena Anna Kontula kommentoi budjettiriihen vaikutuksia työttömien asemaan seuraavasti:\n– Kaiken kaikkiaan: tämä ei nyt ole kokonaisuus, jossa ”huonot asiat voidaan niellä, koska hyvät painavat kuitenkin hieman enemmän”, kuten neuvottelutuloksia politiikassa on tapana perustella. Tämä on kokonaisuus, joka kyllä sisältää kielteisiä yksityiskohtia, mutta kokonaisuudessaan vie työttömien asemaa merkittävästi parempaan suuntaan ja todennäköisesti myös parantaa työllisyyttä.\nAnna Kontulan blogikirjoitus hänen verkkosivuillaan\nNiin! se on kevyttä runoilla, kun on itsellä hyvä toimeentulo! Se on ihan miten päätöksiä sovelletaan! Lähtökohta on se ,että nykysysteemissä kaikilla pitää olla täysipäiväinen työ ja jatkuva toimeentulo! Se pitää toteuttaa, vaikka työtä jakamalla ja kaikille samat säännöt! Palkkatuki otetaan meidän yhteisistä varoista. Se on kuin maksaisi työstä itselle palkkaa, josta hyötyy kuitenkin joku toinen ja jos joku leikkaa kakusta enempi, seuraaville jää vähempi! Niin yksinkertaista se on!


Lähetä paketti yhdellä napsautuksella.\nInternetsovelluksemme mahdollistaa lähettämisen varmalla ja turvallisella tavalla, eikä sinun tarvitse ladata koneellesi ohjelmistoa.\nVoit hakea vastausta UPS-tukipalveluiden sivulta, jolta löydät mm. palveluitamme koskevia vinkkejä ja ratkaisuja, usein kysytyt kysymykset vastauksineen ja aiherajauksella varustetun hakukoneen.\nEtsi vastauksia UPS-tukipalveluiden sivulta\nVahvista toimitukset nopeammin ja nopeuta maksuja sähköisellä toimitusvahvistuksella.\nUPS:n asiakkaana tiedät jo, että voit seurata lähetyksiäsi ovelta ovelle. Jos tarvitset enemmän näkyvyyttä määränpäässä, UPS Signature Tracking® voi olla sinulle sopiva ratkaisu\nSeuranta toimitusvahvistuksen avulla\nHyödynnä aiempaa tehokkaampaa seurantaa välittömän visuaalisen toimitusvahvistuksen avulla ja varmista, että lähetys on perillä vastaanottajalla luvattuna ajankohtana. Näet vastaanottajan tarkan toimitusosoitteen, mukaan lukien talon ja rapun numeron sekä postinumeron. Näiden yksityiskohtaisten tietojen ansiosta voit olla rauhallisin mielin ja keskittää energiasi muihin työtehtäviin sen sijaan, että huolehtisit niistä lähetyksistä, jotka ovat jo lähteneet yrityksesi tiloista.\nKun yhdistät lähetysprosessiin välittömän toimitusvahvistuksen UPS Signature Tracking -toiminnolla, asiakkaasi voivat olla rauhallisin mielin tietäessään, että oikea vastaanottaja on saanut heidän lähetyksensä.\nKun ups.com vahvistaa toimituksen, voit aloittaa laskutusprosessin ja lyhentää tilauksen ja laskutuksen välistä aikaa huomattavasti. Näin voit samanaikaisesti sekä pienentää liiketoiminnallisia riskejä että pitää UPS:n kautta tekemiesi lähetysten tiedot turvassa.\nProfiiliisi on oltava tallennettuna UPS-asiakasnumero, jotta voit nähdä toimitusvahvistuksesi verkossa. Ainoastaan valtuutetuilla asiakkaillasi on mahdollisuus nähdä nämä tiedot.\nAvaa maksamiseen käytettävä asiakasnumero\nLisää olemassa oleva asiakasnumero profiiliin.\nTässä osiossa Kutista\nSivustollamme olevan laskurin avulla voit laskea toimitusajat ja -kustannukset helposti ja vaivattomasti.\nAsiakkaan allekirjoitus on lopullinen toimitusvahvistus. Avaa UPS Signature Tracking -palvelu UPS-maksuasiakasnumerolla.\nKutista Ole meihin yhteydessä\nKutista Tietoa yrityksestä\nKutista Muut sivustomme\nKutista Tämä sivusto\nKutista Lainopilliset palvelut\nCopyright ©1994- 2017 United Parcel Service of America, Inc. Kaikki oikeudet pidätetään.


Kujanjuoksu jatkuu – Katainen vaatii Hautalaa kertomaan kaiken - Kotimaa - Uutiset - MTV.fi\nKujanjuoksu jatkuu – Katainen vaatii Hautalaa kertomaan kaiken\nKotimaa Julkaistu 10.10.2013 15:02 (Päivitetty 10.10.2013 15:44)\nPääministeri Jyrki Katainen (kok.) ei tänään suostunut sanomaan, että omistajaohjausministeri Heidi Hautala (vihr.) nauttii hänen luottamustaan.\nPääministeri vaatii, että Hautala järjestää tiedotustilaisuuden, jossa hän vastaa kaikkiin Greenpeace-jupakkaa koskeviin avoimiin kysymyksiin.\nKatainen sanoo keskustelleensa Hautalan kanssa, mutta ilmeisesti pääministeri ei ole täysin tyytyväinen Hautalalta saamiinsa selityksiin. Tilanne on erikoinen ja poikkeuksellinen.\nSamaan aikaan kritiikki Hautalan toimintaa kohtaan jatkuu sekä SDP:n että opposition suunnasta. Hautalaa epäillään Greenpeacen suosimisesta, koska Iltalehden uutisen mukaan hän olisi ollut mukana vaikuttamassa siihen, että varustamoa kehoitettiin peruuttamaan rikosilmoitus Greenpeacen jäänmurtajaiskusta.\nVihreiden puheenjohtaja, ympäristöministeri Ville Niinistö antoi tänään Hautalalle täyden tukensa. Niinistön mielestä rikosilmoituksen jättämättä tekeminen oli tavanomaista yrityksen maineenhallintaa.\nKiri kiri! Saariselällä pääsee jo lykkimään Väsymystä, lihaskipuja, hiustenlähtöä - lukijoiden kokemukset kolesterolilääkkeistä


huhtikuu | 2012 | tunnegeneraattori\nPosted on huhtikuu 29, 2012 by anini1987\nJoskus aikoja sitten sitä oli niin varma maailman menosta. Minulla oli jokaiseen asiaan mielipide, jopa sellaisiin tilanteisiin, joita minulle ei ollut koskaan tapahtunut. Mutta silti olin täysin itsevarma, että tiedän mitä siinä tapauksessa pitää tehdä, jos joku kerta itse sattuisin olemaan vaikka uudelleenrakennetussa ja uudelleenuppoavassa Titanicissa. Skenaarioita tulevasta elämästä oli miljoonia, mutta minä tiesin.\nTai ainakin luulin tietäväni. Joskus olisi mukava palata noihin lapsuuden tai nuoruuden varmoihin ajatuksiin ja kokea jälleen se suunnaton varmuus, jolla jokaisesta asiasta puhui. Maailma oli niin mustavalkoinen, että rajapinnat oli selkeä erottaa toisistaan. Meillehän opetetaan jo lapsina, mikä on hyvää ja mikä pahaa, mikä on väärin tai oikein.\nKuitenkin aikuistuessaan sitä huomaa, että ehkä kaikki ei olekaan niin itsestään selvää. Lapsena opetetut tarinat noidista, pahoista äitipuolista ja metsään lapsensa hyljänneistä miehistä näyttäytyvät aivan uudessa valossa. Esimerkiksi köyhä mies, jolla oli liikaa lapsien suita ruokittavana, vaikuttaa nykyään minusta jotenkin surulliselta, säälittävältä ukonrähjältä, jolta oli loppuneet keinot selvitä karusta arjesta. Oliko lapsien heittäminen metsään oikea ratkaisu? Ei tietenkään, mutta silti jollain tasolla ymmärrän nyt paljon paremmin tuota köyhää talonpoikaa. Kaikille ei ole annettu etuoikeutta olla penaalin terävin kynä, joten kun eteen tulee raskaat ja vaikeat ajat, eivät kaikki osaa hoitaa asioitaan parhaalla mahdollisella tavalla.\nMitä vanhemmaksi tulee, sitä hämärämmäksi maailma muuttuu. Mitä kauemmas kuljemme noista lapsuuden ehdottomista opetuksista, sitä enemmän joudumme itse pohtimaan asioita ja päättelemään uudestaan oikean ja väärän rajat. Voiko edes sanoa että joku on ehdottoman oikein tai ehdottoman väärin? Kuten lapsensa hylänneestä miehestä kertova tarinakin on saanut uusia piirteitä ajatuksissani, sitä vähemmän tuntuu että muistakaan asioista enää tiedän. Jos ennen olin täydellisen varma, että hylkään heti minut pettäneet ihmiset, nykyään en enää uskalla sanoa varmaksi sitäkään. Elämä voi heitellä meitä mihin suuntaan tahansa, joten kuka enää uskaltaa luottaa mihinkään sataprosenttisesti?\nJohonkin näiden vuosien varrelle katosi se jyrkkyys, kun aina tiesi mitä mieltä oli ja mikä on oikein ja kaunista. Sen takia minulla nykyään särähtää heti korviin, jos joku sanoo sanan ”aina” tai ”ei ikinä”. Ei kukaan, kaikki, iankaikkisesti. Mikään näistä sanoista ei enää tunnu oikealta, sillä kuka sitä tietää? Kuka voi sanoa, että ei ikinä? Tai aina? Kuka pystyy antamaan sellaisia lupauksia, jotka kattavat tästä iankaikkiseen? Kuulostaa jo niin jumalalliselta puheelta, etten ainakaan itse kykene siihen.\nMinkälaista tämä ihmisen kehitys on, kun lapsena kaikki oli selvää, nuorena mentiin suunnattomalla itsepäisyydellä ja varmuudella asioissa eteenpäin ja aikuisena kaikki rajat alkavat hämärtyä, eikä mikään ole enää absoluuttisen totta? Mihin tämä kehitys johtaa, kun olemme vanhuksia? Minusta alkaa näyttää siltä, että siinä vaiheessa ei riitä enää minkäänlaista varmuutta mihinkään, vaan kyseenalaistetaan kaikki ja toivotaan vain, että itse pääsee elämässään eteenpäin suurin piirtein oikealla polulla. Totuudet korvautuvat iän myötä toivolla, ja kaikki jyrkät mielipiteet ja varmuus on heitetty menemään. Tämäkö meitä odottaa vanhuudessa?\nOlenhan vain pieni tyttönen\nPosted on huhtikuu 26, 2012 by anini1987\nJoskus kannan huolta läheisistäni liikaa. Kun joku nukkuu vieressäni sairaana, houraillessaan korkean kuumeen takia, huolehdin niin että otsaani ilmestyy syviä kurttuja.\nJoskus sympatiani kohoavat turhan korkeiksi kun kaverini kokevat elämässään kolhuja. Kun rakas ystäväni kertoo miesten olleen taas pettäviä sikoja, kurkkuani kuristaa ja vatsanpohjassa tuntuu surun suuri paino.\nJoskus murehdin liikaa muiden puolesta. Kun perheenjäseneni kokevat jotain pahaa elämässään, kyyneleet valuvat pitkin poskiani.\nJoskus sydämeni särkyy jonkun muun takia. Huolien, murheiden, tukahduttavien ongelmien, ystävieni, perheeni takia. Silloin tunnen itseni avuttomaksi tässä suuressa ja vaarallisessa maailmassa. Ja vaikka tämä olisi vain sanahelinää muiden korvissa, niin silloin tajuan, etten voi suojella ketään elämän kolhuilta. Voin vain tarjota olkapäätäni.\nPosted on huhtikuu 24, 2012 by anini1987\nVeri on vettä vahvempaa. Sukulaiset ja perhe ovat aina perhettä, vaikka mitä sattuisi. Minulle on pienestä pitäen kerrottu, että vaikka mitä maailmalla tulisikaan eteeni, voin aina palata kotiin, ovet kodissani ovat minulle aina avoinna. Onko mitään lohdullisempaa ajatusta? Tuli mitä tahansa, on joku johon voi luottaa. Perhe.\nSilti toiset ovat mieluummin unohtaneet sukulaisensa kuin yrittäneet arvostaa näitä veriveljiä ja -sisaria. Ymmärrän kyllä, jos äiti on lyönyt joka toinen päivä nyrkillä naamaan. Eihän sellaiseen kukaan halua palata, koskaan. Mutta oletetaan, että ihminen tulee täysin normaalista perheestä, jossa eripuraa on toisinaan ollut, mutta pääpiirteittäin asiat ovat olleet hyvin. Tämän perusolettamuksen pohjalta en voi käsittää, kuka ei haluaisi pitää elämän hänelle antaneisiin ihmisiin yhteyttä, tai kuka ei haluaisi osoittaa rakkauttaan näille koko elämänsä ajan.\nMutta eihän se niin mene, sillä ihmiset ovat kai liian laiskoja. Minkä takia se onkin niin helppo hylätä läheiset ihmiset? Vaikka itse olen aina arvostanut perhettäni ja sen tuomaa turvaa, täytyy myöntää, että minäkin olen jättänyt tarttumatta puhelimeen liian useasti. Välit viilenevät, vuodet vierivät ja muodostavat ihmisten väliin kuin kiilan, joka väistämättä erottaa nämä toisistaan. Vuosi vuodelta kiila kasvaa ja on yhä vaikeampaa ottaa toiseen yhteyttä. Tai toisin sanoen on yhä helpompaa vain olla omassa piirissään, unohtaa.\nMinäkin olen kuullut monia tarinoita siitä, kuinka siskojen kanssa tapeltiin lapsena, kuinka vanhemmat kurittivat, mutta lopulta tarkoittivat vain hyvää. Olen kuullut tarinoita, kuinka lapsia käytettiin perheessä kuin orjatyövoimana, tai toisissa perheissä heitä kohdeltiin kuin silkkihansikkaita. Kaikkien yhteisten kokemusten jälkeen, kun on elänyt toisten kanssa melkein parikymmentä vuotta samassa talossa, luulisi niiden ihmissuhteiden olevan voimakkaita. Luulisi näiden ihmisten tietävän sinusta kaiken ja ymmärtävän myös sen. Jos kiukuttelet maanantaiaamuisin, luulisi perheen tietävän sen kuuluvan luonteeseesi, eivätkä he letkauttaisi korvaakaan sille. Niin pitkän ja tiiviin yhteiselon jälkeen voisi kuvitella perheen olevan tiivis paketti, jossa jokainen rakastaa ja ymmärtää toisiaan.\nSilti joudun kysymään, että minkä ihmeen takia rakkaimmat ihmiset elämässämme ovat niitä, joiden kanssa on usein hankalin tulla toimeen? Miksi parhaimmat ystävät ovat perheen sisällä, monimutkaisten ihmissuhdesolmujen hiertämiä? Miksi ihanimmat ihmissuhteet ovat niitä, joiden takia kannattaisi taistella, mutta jotka samalla ovat niin helppo päättää hiljaiseloon ja vuosien väliin tuloon?\nMiksi perhe on monille samalla sekä kaikista kivuliain että kaikista rakkain ja tärkein asia?\nPosted on huhtikuu 19, 2012 by anini1987\nPienet vauvat itkevät sen minkä ehtivät. Pienet lapset heittelevät leluja ja tömisyttävät jalkojaan. Vähän isommat lapset huutavat ja meuhkaavat. Vanhemmat saavat kuulla varmasti kyllästymiseensä asti kiukuttelua. Silti sitä yritetään rajoittaa ja tehdä hidasta työtä sen kitkemiseksi kokonaan pois.\nPuolilla ihmisistä tämä koulutus onnistuu ja he jättävät kiukuttelun viimeistään teini-iän jälkeen.\nNaiset jatkavat sitä lopun elämäänsä.\nPosted on huhtikuu 18, 2012 by anini1987\nIhmisiä on erilaisia, ja olen itsekin huomannut jakavani heitä milloin minkäkin perusteen mukaan eri kasteihin. On sosiaalisia ja ujompia ihmisiä, on menneisiin takertuvia ja aina eteenpäin katsovia. On vaikea kuitenkin kuvailla seuraavaa parivaljakkoa niin, ettei toinen niistä kuulostaisi heti negatiiviselta. Maailmassa on nimittäin suoriutujia ja tyytyjiä.\nEikö heti kuulostanutkin siltä, että toinen ryhmä on jotenkin energinen, eteenpäin elämässään pääsevä ryhmä, joka on tarmokas ja täynnä loistavia ihmisyksilöitä? Ja eikö samalla kuulostanutkin siltä, että toinen ryhmä koostuu jonkinlaisista laiskoista vätyksistä, jotka eivät yritä tehdä mitään elämänsä parantamiseksi?\nValitettavasti tältä se varmasti kuulostaa monen ihmisen korvissa, etenkin nyky-yhteiskunnassa, jossa täytyy koko ajan suorittaa ja pyrkiä parempaan. Onko kukaan kuitenkaan oikeasti miettinyt, että jos kaikki meistä pyrkisivät olemaan ammatiltaan johtajia, ei olisi enää ketään johdettavaa? Ja jos kaikki välttelisivät opetusministerimmekin huonoiksi työpaikoiksi luokittelemia paikkoja, ei kukaan olisi huoltoasemalla meitä enää palvelemassa auton pesunesteen ostossa, postimme jäisi jonnekin keskukseen, josta se olisi itse haettava, ja julkiset tilat kerrostuisivat kohta likaan, kun kukaan niitä ei olisi siivoamassa.\nMaailma tarvitsee niitä jotka pyrkivät ylöspäin tai eteenpäin elämässään ja urallaan, mutta maailma tarvitsee myös näitä hiukan vähempään tyytyväisiä ihmisiä. Sillä vaikka minä nimitin heitä ensimmäisenä tyytyjiksi, eli sellaisiksi ihmisiksi, jotka joutuisivat tyytymään jotenkin vähempään, jollain lailla huonompaan, ei sen välttämättä tarvitse olla niinkään. Toiset ihmiset ovat onnellisia juuri siinä missä ovat, toiset ihmiset saattavat oikeasti nauttia ollessaan postinjakajia eivätkä suuren firman johtajia, toiset ihmiset saattavat nauttia asuessaan vuokralla jossain mukavassa pikku kodissa, eivätkä suuren linnan omistajina. Onnellinen voi olla vähemmästäkin.\nMiksi se on silti niin vaikea uskoa? Tämän päivän maailmassa niin moni haluaa lytätä nämä pieneen tyytyväiset ihmiset. Toisille on jo syntyessä annettu mahtavankokoinen motivaatio suoriutua asioista, päästä elämässään pitkälle ja kiertää koko maapallo tutustuen eri kulttuureihin. Kaikki eivät kaipaa sitä. Miksi se olisi sen pahempi tapa elää kuin hienostoherran helmoihin pukeutuneena?\nNämä kaksi ryhmää ovat sodassa keskenään. Suoriutujat ja tyytyjät. Jos osaa katsoa oikein, heidän kinasteluaan näkyy kaikkialla, netin keskustelupalstoilla, työpaikkojen kahvipöytäkeskusteluissa ja koulutuspaikkoja mainostettaessa. En silti ymmärrä sitä, sillä minusta jokainen saa tehdä elämällään mitä tahtovat, mutta valitettavasti olen huomannut, että hyvin monilla elämässään suoriutuvilla ihmisillä on tarve hakea omaa paikkaansa lyttäämällä muita. Johtajaksi haluava ihmettelee ääneen, miksi kukaan tyytyisi vähempään, kun tarjolla on niin hieno ammatti, ettei sen nimike edes mahdu yhdelle käyntikortille. Hyvin rahaa tienaava miettii, miksi kukaan haluaisi kituuttaa pienellä palkalla. Tosiasia kuitenkin on, että pienellä palkalla elävä ei ehkä tunne kituuttavansa, vaan elävänsä hienoa elämää. Paskaduunissa oleva saattaa ajatella olevansa mukavassa työssä, josta nauttii täysillä. Kenelläkään ei pitäisi olla oikeutta sanoa toiselle ihmiselle, että tämä elää elämänsä väärin.\nJokin näissä kahdessa ihmisryhmässä on loppupeleissä niin erilaista, etteivät ne tule toimeen keskenään. Olen itse joutunut hylkäämään ihmissuhteita sen takia, että olen huomannut tavoitteemme olevan liian erilaisia elämässä. Toiset tuntuvat haluavan koko ajan lisää, lisää ja lisää. Minä yritän ymmärtää sitä, ja annan heidän elää omalla tavallaan. Toiset tuntuvat jäävän kilometritehtaalle omasta halustaan. Minä yritän ymmärtää sitäkin, ja annan heidän elää oman elämänsä kuten tahtovat. Onko se niin vaikea ideologia toteuttaa? Eikö voisi vain todeta, että toisen tapa elää ei ehkä ole minulle se paras, mutta mikä minä olen sen paremmuutta tai huonommuutta toisen ihmisen kohdalla arvioimaan? Miksi niin monen suoriutujan tulee hakea sitä omaa korokettaan tuoden esille muiden alemmuuden? Miksi niin monen tyytyjän täytyy yrittää nostaa itseään halveksimalla suoriutujia?\nJoskus haluan paeta todellisuutta\nPosted on huhtikuu 16, 2012 by anini1987\nEn pidä eroista. En ole koskaan ollut hyvä sanomaan hyvästejä, enkä ole koskaan ollut hyvä hyväksymään tilanteita, joissa jostain ihmisestä on joutunut luopumaan.\nVaikka kirjoitinkin tässä taannoin, että olen yrittänyt opetella luopumisen taitoa, ei se silti ole ollut täysin ruusuinen opin tie. On niin paljon helpompaa vaipua melankolisiin mielikuviin entisajoista, jolloin asiat olivat jonkun kanssa vielä hyvin, kun vielä kaverin kanssa saattoi soitella milloin tahansa tai kun vielä toisen ihmisen kanssa saattoi nauraa kaikelle mahdolliselle vaikka vain netissä keskustellessa. On paljon vaikeampaa olla yksin tai antaa menneiden olla menneitä. Niihin on niin helppo takertua ja pitää lujasti kiinni, vaikka kaikki olisi menetetty jo aikoja sitten.\nSen takia en pidä romanttisista elokuvista, jotka eivät pääty kliseiseen lausahdukseen, jossa he elivät onnellisina elämänsä loppuun asti. Jos haluan katsoa romanttisen komedian, en halua masentua tai joutua kohtaamaan elämän karuja realiteetteja, joissa jokainen ei heti löydäkään ikuista onnea. Jos minä valitsen elokuvan vuokrattavaksi tuon genren hyllystä, minä haluan löytää pienen palan toivoa ja humpuukia.\nHaluan elokuvan noudattelevan tutun turvallista kaavaa, jossa mies ja nainen ensin löytävät toisensa, ovat onnellisia ja hullaantuvat toisistaan täysin. Sitten tapahtuu jokin ehkä mitättömältäkin vaikuttava tapahtuma, jonka jälkeen he ajautuvat erilleen. Joko tämän tapahtuman jälkeen he tajuavat elämäntapojensa eroavan toisistaan liikaa, tai sitten toinen on pussannut jotain kolmatta osapuolta pikku hiprakassa. Hups. Mutta kuitenkin tämän jälkeen haluan parin löytävän toisensa uudelleen, tajuavan kuuluvansa toisilleen, ymmärtävän, että he kaksi tekevät toisensa onnellisemmaksi kuin voisivat koskaan muuten olla, vaikka toinen syökin leipänsä makkara juuston päällä.\nPidän tästä juonikuviosta, koska se on turvallinen. Se on tylsä ja ennalta-arvattava, mutta ainakin siihen voi luottaa. Olen pari kertaa erehtynyt katsomaan romanttisia elokuvia, joissa lopussa pari tajuaa olevansa liian erilaisia, ja että rakkaus on vain loppunut. Tiedän, että se kuuluu tosielämään, mutta en halua sen kuuluvan hömppäleffoihin ja rentoon elokuvailtaan, kun rojahdan sohvalle odottaen hupaisia kohtauksia, joille voin nauraa.\nAntakaa minulle edes silloin tällöin tauko tosielämän julmista maneereista. Edes romanttisen komedian muodossa.\nKategoriassa ajatusvirta, melankolia, mielipiteet\t/ Jätä kommentti\nTaistelu faktoja vastaan\nPosted on huhtikuu 15, 2012 by anini1987\nSaatan joskus kuulostaa suoraan sanottuna hiukan hölmöltä. Tiedän sen itsekin. Minusta on vain paljon mielenkiintoisempaa etsiä erilaisille asioille vaihtoehtoisia selityksiä. Ei kaiken tarvitse aina olla niin tylsää,sillä kun vähän aikaa vääntelee asioita päässään, saa niistä paljon hauskempia juttuja aikaiseksi.\nMietin esimerkiksi koiria eräs päivä, lähinnä siitä syystä, että olin viettäny kolmen karvakasan kanssa viikon verran aikaa. Ne eivät haisseet kovinkaan hyvältä, täytyy myöntää. Kuitenkin kävellessäni taas seuraavana päivänä marketissa, satuin kulkemaan eläintenruokahyllyn ohitse. Oletteko koskaan oikeasti vapaaehtoisesti kävelleet juuri sen hyllyvälikön läpi, josta napataan kissoillemme ja koirillemme sapuskat? Siellä haisee aivan järkyttävälle, joten heitin ilmoille ehdotuksen, että jos koirat syövät kauhean hajuista ruokaa, ehkä sen takia ne itsekin haisevat pahalle. Ihminen on sitä mitä syö, sanotaan. Mikseivät koiratkin haisisi sille mitä syövät?\nEhdotukseni tyrmättiin heti alussa, ja todettiin koirien turkin rasvoittuvan niin nopeasti, että hajun lähde on ainoastaan siinä. Mielestäni on kuitenkin paljon mielenkiintoisempaa miettiä niin, että koiran turkin läpi puskeekin oikeastaan haju sen ravinnon lähteestä.\nEhkä seuraavaksi vien kamukoirilleni ruusuntuoksuisia antimia, joten ehkä sen jälkeen ilma niiden ympärillä tuoksuu aivan uudenlaiselle.


3 Järjestyssääntö Muusikon on työaikana noudatettava yhtiön antamia järjestyssääntöjä - PDF\nDownload "3 Järjestyssääntö Muusikon on työaikana noudatettava yhtiön antamia järjestyssääntöjä"\n1 Palkkiot alkaen Sopijapuolet Yleisradio Oy ja Suomen Muusikkojen Liitto ry 1 Sopimuksen soveltamisala 2 Työsopimus Tällä sopimuksella määrätään tilapäisissä tehtävissä olevien Radion Sinfoniaorkesterin avustajien ja sijaisten palkkiot ja työehdot. Työsopimus tehdään kirjallisesti tai suullisesti. Työsopimusta tehtäessä tulee työntekijälle ilmoittaa suunniteltu työaika, -paikka ja tarvittavat työvälineet. Lisäksi tulee selvittää palkkion määräytymisperusteet. Pöytäkirjamerkintä Työntekijän tulee työsopimusta tehtäessä ilmoittaa aiheuttavatko hänen muut yhtiön kanssa tekemänsä työsopimukset yhdessä ko. työn kanssa tässä sopimuksessa (6 ) määriteltyä ylityötä ja kuinka paljon. Työsopimus voidaan puolin tai toisin peruuttaa pätevästä syystä viimeistään kaksi (2) vuorokautta ennen työn tai työkerran alkamisajankohtaa. Jos yhtiö peruuttaa sovitun työn tai osan siitä vähemmän kuin kaksi (2) vuorokautta ennen työn tai työkerran alkamista, se suorittaa työntekijälle palkkion, joka vastaa sovitun työajan peruutettua osaa. 3 Järjestyssääntö Muusikon on työaikana noudatettava yhtiön antamia järjestyssääntöjä ja määräyksiä. 4 Palkkio työstä 1 Palkkiona yhtiö suorittaa: a) harjoitustyöstä, joka tapahtuu ääniradiotyötä vastaavissa olosuhteissa, 18,37 euroa kultakin alkaneelta puolelta tunnilta, alimman työkerralta maksettavan palkkion ollessa saman kuin kolmen (3) tunnin työstä, 110,16 euroa.\n2 Yö- ja sunnuntaityö b) julkisista esiintymisistä, harjoitus- ja tallentamistyöstä televisioolosuhteissa maksetaan 25,29 euroa kultakin alkaneelta puolelta tunnilta, alimman työkerralta maksettavan palkkion ollessa saman kuin kolmen (3) tunnin työstä, 151,77 euroa. Televisio-olosuhteiden katsotaan alkavan siitä hetkestä, jolloin työntekijän on oltava paikalla kamera- ja ohjaustyötä tai edeltävää pukeutumista taikka naamiointia varten. c) mikäli samaan työkertaan sisältyy sekä a)- että b)-kohdassa tarkoitettua työtä, maksetaan edellytettävä minimipalkkio korkeamman luokan mukaan. Mahdollisesti ylimenevältä ajalta maksetaan sen edellyttämän maksuluokan mukaista tuntipalkkiota. d) tallentamistyöstä ääniradiotyötä vastaavissa olosuhteissa maksetaan 18,90 euroa kultakin alkaneelta puolelta tunnilta alimman työkerralta maksettavan palkkion ollessa saman kuin kolmen (3) tunnin työstä, 113,37 euroa. Palkkio a), b), c) ja d) kohdissa maksetaan orkesteriharjoituksen koko keston mukaisesti. 2 Erityisen vaativista tehtävistä esim. äänenjohtajan tehtäviä vastaavista maksetaan 25 %:n lisäpalkkio. 3 Sivusoitinlisää maksetaan työntekijälle, joka soittaa useampaa kuin yhtä soitinta. Palkkio maksetaan tällöin 50 %:lla korotettuna. 4 Mikäli muusikko kutsutaan työhön vähemmän kuin 24 tuntia ennen konsertin tai taltioinnin alkua, korvataan hänelle kaksi harjoitusta sekä esitys. Yötyöksi katsotaan kello välinen aika, ja siitä maksetaan 50 %:lla korotettua palkkiota. Sunnuntaina, joulu-, uudenvuoden-, vapun- ja juhannusaattona tehdystä työstä maksetaan 100 %:lla korotettua palkkiota. 6 Ylityö Yli kahdeksan (8) tunnin päivässä tehtävä työ on päivittäistä ylityötä, ja siitä maksetaan kahdelta ensimmäiseltä tunnilta 50 %:lla ja seuraavilta 100 %:lla korotettua palkkaa.\n3 7 Suoritteiden käyttämisen ehdot Yli neljänkymmenen (40) tunnin viikossa tehtävä työ on viikoittaista ylityötä, ja siitä maksetaan 50 %:lla korotettua palkkaa, mikäli siitä ei makseta ylityökorvausta edellisen momentin mukaisesti. Yhtiöllä on tämän sopimuksen mukaisiin suoritteisiin samat käyttöoikeudet kuin orkesterin vakinaisten jäsenten kanssa on sovittu. 8 Matkat Matkalta, jonka työntekijä tekee yhtiön toimeksiannosta, maksetaan hänelle kustannukset yhtiön matkustusohjesäännön mukaisesti, ellei orkesterin vakinaisten jäsenten kanssa ole sovittu em. säännöstä poikkeavista korvauksista. Orkesterin kanssa suoritettuja matkatunteja ei lasketa työajaksi, vaan niistä maksetaan korvauksena 19,35 euroa tunnilta kuuteen tuntiin asti vuorokaudessa kotimaanmatkoilla. Kun työntekijälle on matkustamisen aikana kello välillä järjestetty yöpymismahdollisuus: esim. laivassa tai junassa makuupaikka, ei hänelle makseta em. korvausta. Ulkomaan matkatunneista sovitaan kussakin tapauksessa erikseen. 9 Kuljetukset Sähkökitaran tai muun soittimen vahvistimineen, rummuston, basson, sellon, barytonisaksofonin, hanurin, sähköpianon, keikkaurkujen ja vastaavien soittimien kuljetuksesta yhtiön määräämälle työn suorittamispaikalle maksetaan oman auton käytöstä yhtiön matkustusohjesäännön mukainen korvaus. Vuokra-- auton käyttö korvataan kuittia vastaan. Kummassakin tapauksessa on enimmäiskorvaus 22,77 euroa. Oman auton käytöstä maksetaan tämän lisäksi autonkuljetuspalkkiona 5,97 euroa. Vähintään kolmen muun edellä mainittuja pienemmän soittimen kuljetus oikeuttaa samoin tässä mainittuihin kuljetuskorvauksiin. 10 Tauot ja työkertojen välinen aika Erikoisen suurikokoisten soittimien, kuten esim. patarumpujen, marimban, vibrafonin, hammondurkujen tai harpun kuljetuskustannuksista sovitaan etukäteen erikseen. Työaikaan sisältyvät tauot määräytyvät RSO:n vakituisia jäseniä koskevan työehtosopimuksen mukaisesti.\n4 Mikäli työkertojen väliin jäävä vapaa-aika on korkeintaan yksi tunti, lasketaan se harjoitusajaksi. 11 Vakuutukset ja korvaukset 12 Palkkioiden maksu 13 Vuosiloma ja loman korvaus 14 Erimielisyyksien ratkaiseminen Yhtiö vakuuttaa työntekijän työn aikana sattuvien tapaturmien varalta ja korvaa työntekijän soittimille ja vaatteille työn aikana yhtiöstä johtuvista syistä tapahtuneet vahingot. Yhtiö lähettää palkkiot työntekijän ilmoittamalle palkkatilille 12 arkipäivän kuluessa siitä, kun työ on päättynyt. Viivästynyt maksu suoritetaan 8 %:lla korotettuna. Mikäli maksuun on kulunut aikaa enemmän kuin 30 vuorokautta, korotuksen suuruus on 16 %. Mikäli muusikko ei vuosilomalain mukaan saa vuosilomaa Yleisradiolle tekemästään työstä, suoritetaan hänelle vuosilomalain mukaisesti työsuhteen päättyessä 10 % hänen tämän sopimuksen perusteella ansaitsemastaan palkkiosta, mikäli hän on lomanmääräytymisvuoden aikana ollut yhtiön palveluksessa vähintään kuusi tuntia. Lomakorvausta ei kuitenkaan suoriteta lain tai sopimuksen mukaisesta yli- tai hätätyöstä peruspalkan lisäksi maksettavasta korvauksesta. Tämän sopimuksen tulkintaa ja rikkomista koskevista erimielisyyksistä on ensin neuvoteltava luottamusmiehen tai ao. työntekijän ja RSO:n intendentin kesken ja ellei täten sovintoa synny, liiton ja yhtiön kesken. Jollei yksimielisyyteen näin päästä, voi kumpikin osapuoli saattaa asian työtuomioistuimen ratkaistavaksi. Tapahtuneista tai väitetyistä virheellisyyksistä johtuvia erimielisyyksiä, joista ei ole neuvoteltu kolmen kuukauden sisällä, ei oteta enää tutkittaviksi ja käsiteltäviksi. Pöytäkirjamerkintä Luottamusmiehellä tarkoitetaan RSO:n luottamusmiestä. Luottamusmiehen pääasiallinen tehtävä on valvoa tämän työehtosopimuksen alaisten työntekijäin edustajana työehtosopimuksen noudattamista ja johtaa työntekijäin osalta niitä neuvotteluja ja siinä järjestyksessä kuin tämän työehtosopimuksen 14 :ssä on sovittu.\n5 Jos syntyy erimielisyyttä tai epäselvyyttä työntekijän palkasta tai muista työsuhteeseen liittyvistä asioista, on luottamusmiehelle annettava kaikki valituksen alaisen tapauksen selvittämiseen vaikuttavat seikat. 15 Sopimuksen voimassaolo Tämä sopimus on voimassa 1. päivästä toukokuuta 2010 joulukuun 31. päivään 2013 saakka ja jatkuu sen jälkeen vuoden kerrallaan, ellei sitä jommaltakummalta puolelta sanota irti viimeistään kahta kuukautta ennen sopimuskauden päättymistä. Sopimuksen irtisanojan on irtisanomisen yhteydessä jätettävä muistio vastapuolelle niistä seikoista, joihin tulevissa neuvotteluissa halutaan kiinnittää huomiota. Ellei näin menetellä, irtisanominen on mitätön. Yleisradio Oy Suomen Muusikkojen Liitto ry


Kodin Kuvalehti – Blogit | Annepirkko – Gepardi maistuu ulkoisesti paremmalta\nklo 12:46 | 21.2.2018\nJust follow the address and watch the online craze of klondike solitaire games actually it is the ultimate version play online klondike solitaire so please play it and enjoy the moment.\nklo 13:46 | 24.6.2017\nMie tunnen ne katseet vartalossani ihan joka puolella, minne vain mie erehdyn menemään. Mie olen kaupungin katsotuin - tai ainakin tuijotetuin - nainen.\nMie en kerää katseita sen takia, että olisin (tai edes joskus ollut) erityisen milffi tai hotmama. Kaikkea muuta. Näissä katseissa on tilanteesta ja tuijottajasta riippuen lähinnä ärtymystä tai sääliä.\nSyy katseisiin on nimittäin tuo meidän kolmonen. Hänen kanssaan tehdään, mennään ja poistutaan tällä hetkellä känkän ja kiukun säestämänä. Se on varmaan taas joku kehitysvaihe, joka ainakin äidin silmissä vain jatkuu, jatkuu ja jatkuu loputtomiin.\nKolmonen kun ei tällä hetkellä haluaisi tehdä mitään - ainakaan mitään sellaista, jota joku toinen ehdottaa. Se on katsokaas "itse" vaihe nyt. Ja sitten kun herrantertun saa huijattua sinne kauppaan, tai minne nyt on sillä hetkellä pakko mennä elämän ylläpitämiseksi, ei häntä saisi sieltä enää pois.\nEsimerkiksi vierailuissamme saksalaiseen kauppaketjuun on aina tuttu kaava. Ekat känkkikset otetaan (viimeistään!) pukeutumisvaiheessa. Ite pitäis kaikki laittaa, joten auta armias, jos yrität auttaa. Sittent tuleekin seuraava kiukku, kun joku takinhiha ei tottelekaan, ja kiljutaan kuorossa äitiä.\nAutomatkahan tuon kanssa menee, kun köyttää turvaistuimeen. Korkeintaan kuuluu muutama tiukka "ei" takapenkiltä, jos äiti yrittää virittää keskustelua. Perhepoliittiset neuvottelut jatkuvat marketin paikoitusalueella. Vähintään yhdet kiukut ehtii vetäistä, kun ei saa juosta autojen sekaan tai jos äiti kaappaa kainaloonsa lötkömadoksi heittäytyneen lapsen, jolta ei löydy jalkoja.\nTilanne eskaloituu taas kaupassa. Ite pitäisi saada kävellä, mutta tämä yleensä päättyy katoamistemppuun tai paikoilleen jämähtämiseen. Silloin julma äiti kaappaa kärriin tai kainaloon - ja sitten kiljutaan. "Ite kävelee!" vaan kaikuu käytävällä. Ja sama uudelleen kaupasta poistuttaessa, viimeistään parkkiksella.\nMie siis saan tätä nykyä paljon katseita osakseni, ihan missä tahansa. Ei liene montaa paikkaa, mistä en olisi kantanut kiljuvaa ja kiukkuavaa lentsikkaani pois. Ristin siis käteni kyynärpäitä myöden, ja odotan vaiheen loppumista.\n#annepirkko #lapset #kasvatus #itkupotkuraivarit


Autoilijan verotus tapissa - Yleistä autoilusta - Suomi24 Keskustelut\nAutoilijan verotus tapissa\nLiikenteen tulevaisuutta Jorma Ollilan johdolla pohtinut työryhmä esittää perusteellista muutosta suomalaiseen autoverotukseen. Autoveroa ryhdyttäisiin keräämään auton hankinnan sijaan ajamisesta.\nEsityksen yhtenä tarkoituksena on laskea auton hintaa ja sitä kautta uudistaa autokantaa. Kovan veron takia suomalaiset ajavat Euroopan vanhimmilla autoilla.\nToisena tavoitteena on se, että tuleva kilometripohjainen tienkäyttömaksu lisäisi julkisen liikenteen käyttöä ja vähentäisi ympäristöhaittoja, koska saastuttaja joutuisi maksumieheksi. Työryhmä uumoilee, että autoilun hinnan noustessa joukkoliikenteen kysyntä kasvaisi jopa 40 prosenttia.\nTyöryhmän tavoitteet ovat sinänsä hyviä eikä tietosuojavaltuutettu Reijo Aarnio pidä autojen satelliittipaikannusta välttämättä ongelmana yksityisyyden suojalle. Ehdotuksessa on kuitenkin liikaa kysymysmerkkejä tässä vaiheessa.\nHenkilöauto on ja tulee olemaan jatkossakin harvaan asutussa ja pitkien etäisyyksien Suomessa useille kansalaisille ainoa mahdollinen kulkuväline, joten autoilun kustannuksia ei pidä lisätä. Maaseudulla julkista liikennettä ei juurikaan enää ole, ja monilla kaupunkiseuduillakin työmatkojen tekeminen bussilla on liki mahdotonta.\nLiikenne- ja viestintävaliokunnan puheenjohtaja Kalle Jokinen (kok.) on perustellusti muistuttanut, ettei tiemaksusta saa tulla uutta porrasta, joka tukahduttaa ihmisten työssäkäyntiä ja yrittäjyyttä. Suurin osa ajoneuvoliikenteestä liittyy työssäkäyntiin, kauppaan ja yritystoimintaan.\nOllilan mukaan älyliikenne on yksi keino hallita kasvavaa liikennettä maailmalla. Siksi tuntuu oudolta, ettei ole ehdotettu mallia, joka todistetusti toimii jossakin maassa, missä ajoneuvomäärät ovat suuremmat kuin Suomessa. Älyliikenne tarjoaa monia mahdollisuuksia, mutta kannattaako harvaan asutun Suomen ryhtyä tässä asiassa pilotiksi?\nAsiaa...kovasti ihmetyttää tämä lakiesitys. Itse asun n. 90 km. päässä työpaikaltani, alueella, josta on julkinenliikenne karsittu siten, että aamulla n. klo 7.00 ja iltapäivällä n. klo 16.00 menee bussi ja kumpanakin kellonaikana minulle väärään suuntaan, ottaen huomioon työaikani. Laskin omaltakohdaltani, että moisella verotuksella pelkästään työmatkani maksaisivat minulle vuodessa 1950 e....puhumattakaan matkoista kauppaan 15 km ja ehkä vielä sosiaalisesta elämästä, mikäli minulla siihen saattaisi olla varaa. Lisäksi vielä, että perheessä on kaksi autoa ja jokatoinen vkl lapsia kaksi kpl, joita viedään ja haetaan miten kulloinkin on tarvis. Samaan aikaan ollaan huolissaan siitä, että maaseutu kuolee. Kyllä varmasti näillä touhuilla. Ainoa vaihtoehto on, että valtio rakennuttaa meille saastuttajille uudet kodit tilalle johonkin lähemmäs kasvukeskuksia, jotta olisimme yhtä ekologisia kuin muutkin kaupungissa asuvat ja metrolla ajavat. Nykyverotus on jo sinällään järkyttävää ...ruuankin todellinen verotus nousee HUOMATTAVASTI jos siihen lisätään kauppamatkojeni kilometriverotus. Kysynkin nyt , että onko täällä enää ketään, jolta löytyisi tervettä maalaisjärkeä, kun hallitukselta sitä ei löydy. Todellisuus tulee vastaan julmalla tavalla. koulukyydit, taksit, tavarantoimitukset jne...jne...tulevat nousemaan rajulla tavalla. Ja lopuksi...onko nämä veromaksut sitten vähennyskelpoisia lopullisessa verotuksessa jos esim. minun 1950 e koostuu tulonhankinnasta ????\nTällä pelotteella halutaan joko peittää yhä tiukempi yksityisyytesi ja liikkumisesi valvonta tai saada kansa suorastaan vaatimaan polttoaineveron rajua nostoa.\nBensiinin hinnasta löytyy netistä havainnollinen kuva: http://erilainen.files.wordpress.com/2009/05/crude-and-gasoline-prices-420x274.jpg\nKuinka paljon enemmän sinä haluat maksaa siitä?\nItse en usko alkuunkan että uusien autojen hinta laskisi, enneminkin nousisi kun kysyntä lisääntyy pienemmän veron takia. Tuo Ollila-pelle saisi keskittyä niihin matkapuhelimiin, miljonäärillä sillä ei oo mitään hajua kuinka kalliiksi autoilu tulee tavalliselle ihmiselle.


Lasten Taiteide yö Archives | Pienten Helsinki\nEtusivu » Lasten Taiteide yö\nLasten Taiteide yö\nTaiteiden yötä EI järjestetä vuonna 2020 poikkausajan rajoitustan vuoksi. Lasten kanssa Helsingin Taiteiden yöhön Taiteiden yön tapahtumat valtaavat Helsingin 30-juhlavuoden merkeissä torstaina 15.8.2019. Pienten Helsinki kokosi omat suosikkinsa lasten kanssa Helsingin Taiteiden yöhän suuntaaville. Ohjelmassa on aikakin mielenkiintoisia elämyksiä, robotteja, leikkiä, musiikkia ja monenlaista lastenkulttuuria. Klassikkotapahtuman ohjelma kokonaisuudessan löytyy Helsingin […]\nHelsinki Minne tällä viikolla? Tapahtumat Tulevat tapahtumat


Deski / Päivän Deski / Joka toinen käyttää älypuhelinta sängyssä – sulje ruutu kello 22\nSähköpostiosoite: Mikäli olet unohtanut sähköpostiosoitteesi, johon olet aineiston tilannut niin ota yhteyttä puh 09-4250 550 tai deski@deski.fi If Vahinkovakuutusyhtiö 4.4.2016 kello 08.06Joka toinen käyttää älypuhelinta sängyssä – sulje ruutu kello 22\nSänkysurffailu eli älylaitteiden käyttö sängyssä on monen iltarutiini, joka häiritsee unta. Joka kolmas suomalainen pitää unen puutetta uhkana terveydelleen. If käynnistää kokeilun, jossa tunnetut suomalaiset testaavat, miten puhelimen sulkeminen iltaisin kello 22 vaikuttaa uneen ja sosiaaliseen elämään.\nYksi syy suomalaisten liian vähäiseen yöuneen löytyy älylaitteista. Ifin teettämän kyselytutkimuksen mukaan lähes joka toinen käyttää älypuhelinta tai tablettitietokonetta sängyssä juuri ennen nukkumaanmenoa, alle 34-vuotiaista jopa 70 prosenttia. Älypuhelinten ja tablettien sinisävyisen valon on useissa tutkimuksissa havaittu vaikeuttavan nukahtamista.\nKaksi kolmesta kertoo kärsivänsä univaikeuksista ainakin joskus, ja joka kolmas pitää unenpuutetta uhkana terveydelleen. Suomalaiset menevät nukkumaan arkisin keskimäärin kello 23.10 ja viikonloppuisin kello 23.50.\n– Moni lykkää nukkumaanmenoa netin syövereissä seikkaillessaan. Näytön kirkas valo ja kiinnostavat sisällöt aktivoivat aivoja, joten älypuhelimen käyttö juuri ennen nukkumaanmenoa voi vaikeuttaa nukahtamista ja johtaa katkonaiseen uneen, unitutkija, professori Paula Salo Turun yliopistosta ja Työterveyslaitokselta kertoo.\n– Pitkään jatkuvan univajeen on todettu liittyvän vastustuskyvyn heikkenemiseen sekä useisiin sairauksiin kuten diabetekseen ja masennukseen. Liian vähäinen uni sekoittaa myös ruokahalua ja kylläisyyttä säätelevien hormonien tasapainon, minkä seurauksena väsyneenä tulee syötyä epäterveellisesti ja liikaa.\n– Kauneusunien hyvää tekevä vaikutus on tutkimuksen valossa totta. Riittävästi nukkuvat näyttävät muiden mielestä keskimäärin viehättävämmiltä kuin ne, joille on kerääntynyt univelkaa, Paula Salo sanoo.\nMikko Leppilampi, Jenni Rotonen ja Roope Tonteri aloittavat somelakon\nIf käynnistää 4. huhtikuuta sosiaalisen kokeilun, jossa se haastaa suomalaiset sammuttamaan älypuhelimet, tabletit ja tietokoneet viimeistään kello 22. Ideana on pitää laitteet suljettuna tai ainakin äänettömällä aamukuuteen asti kahden viikon ajan. Tavoitteena on kannustaa suomalaisia nukkumaan enemmän ja paremmin.\n– Moni vastaa viesteihin yötä myöten ja pelkää jäävänsä jostain ulkopuolelle, jos ei reagoi heti puhelimen piippaukseen. On aika kyseenalaistaa epäterveelliset tapamme ja testata, miten laitteiden sulkeminen vaikuttaa yöuneen ja hyvinvointiin, viestintäjohtaja Ainomaija Pippuri Ifistä kertoo.\nOffline-aika-kokeiluun osallistuu useita tunnettuja suomalaisia, jotka testaavat, miten myöhäisillat ja yöt sujuvat ilman älylaitteita. Puhelimensa pois päältä laittavat muun muassa näyttelijä Mikko Leppilampi, Pupulandia-bloggaaja Jenni Rotonen sekä lumilautailija Roope Tonteri.\nKyselytiedot ovat peräisin Ifin YouGov Finlandilla teettämästä kyselytutkimuksesta, johon vastasi 1011 suomalaista helmikuussa 2016. Sosiaalisen median käyttöä koskeviin kysymyksiin vastasi 802 suomalaista. Lähtöotos ja vastaajajoukko on painotettu suomalaisia edustavaksi iän, sukupuolen ja asuinpaikan suhteen.\n-Tee makuuhuoneeseesi unihuolto: Panosta hyvään sänkyyn, tyynyyn ja peittoon. Tuuleta huone ennen nukkumaanmenoa, sillä hengitykselle on parasta viileä ilma. Pimeässä erittyy melatoniinihormonia, joka edistää unta, joten pimennä huone mahdollisimman hyvin.\n-Omista makuuhuone nukkumiselle. Unohda työasiat, äläkä vilkuile työsähköpostia myöhään illalla. Älä ota puhelinta petikaveriksi ja jos mahdollista, hoida työt ja riidat makuuhuoneen ulkopuolella.\n-Tavoittele rauhallista mieltä ennen nukkumaanmenoaikaa. Puhu huolista jo hyvissä ajoin ennen nukkumaanmenoa, ja vältä jännittäviä ohjelmia sekä erityisen kiinnostavia nettisisältöjä.\n-Syö pari tuntia ennen nukkumaanmenoa kevyehkö, hiilihydraattipitoinen ateria. Esimerkiksi puuro tai leipä sopivat iltapalaksi hyvin.\n-Vältä raskasta liikuntaa pari tuntia ennen nukkumaanmenoa.\n-Jo pienikin määrä alkoholia häiritsee unen laatua.\n-Jos kofeiini vaikuttaa sinuun piristävästi, vältä kahvia iltapäivästä lähtien.\n-Laita puhelin äänettömälle tai kokonaan kiinni. Laita värinäilmoitukset pois päältä.\n-Jos heräät kesken yön, älä katso kelloa.\nLisätietoja sekä yhteydet Paula Saloon, Mikko Leppilampeen, Jenni Rotoseen ja Roope Tonteriin:\n29.3.2016 Sosiaalinen media häiritsee joka neljännen suomalaisen unta13.11.2015 Vaikutusta vakuutusmaksuihin tulevaisuudessa?: Slushissa kehitettiin terveisiin elämäntapoihin kannustava sovellus29.9.2015 If alkaa testata uutta mobiilia neuvolapalvelua11.8.2015 Watson oppii analysoimaan kuvia


TS: Suomen kestävyysurheilun huippulahjakkuus teki lajivalintansa: ”Toki joku voi olla katkera” - Maastohiihto - Ilta-Sanomat\nJohanna Matintalo keskittyy jatkossa maastohiihtoon. Jalkavammat estivät panostamisen juoksu-uraan.\nJulkaistu: 23.9.2016 18:45\n19-vuotias Johanna Matintalo keskittyy jatkossa maastohiihtoon.\nLukuisia SM-mitaleita juoksussa ja hiihdossa saavuttanut Johanna Matintalohttp://www.iltasanomat.fi/haku/?search-term=Johanna%20Matintalo on ollut vuosia Suomen lupaavimpia kestävyysurheilijoita.Nyt 19-vuotias Matintalo keskittyy hakemaan menestystä yhdestä lajista. Matintalo kertoi Turun Sanomille, että hänellä on takanaan ensimmäinen hiihdon ehdoilla mennyt juoksukesä.Hän sanoi TS:lle tietävänsä, että valinta voi herättää vastaväitteitä yleisurheilupiireissä.– En ole kuullut mitään kielteistä ainakaan suoraan. Toki joku voi olla katkera, mutta tämä on minun elämäni. Minun on tehtävä sitä, mitä itse haluan.Loukkaantumiset vaikuttivat päätökseen Pöytyästä kotoisin olevan urheilijan lajivalintaan vaikuttivat osaltaan myös loukkaantumiset.– Juoksussa tuli koko ajan esteitä kehitykselle. Vammojen takia meni kaksi kesää pilalle. En halua hakata päätäni seinään vuodesta toiseen, vuonna 2011 15-vuotiaiden maailman kauden kärkituloksen 800 metrillä juossut Matintalo kertoi.Pöytyän Urheilijoita edustavalla urheilijalla on loistavat edellytykset pärjätä valitsemassaan talvilajissa. Hän sijoittui viime kaudella nuorten MM-hiihdoissa 5 kilometrin perinteisellä neljänneksi.Matintalo kuuluu Suomen maastohiihdon b-maajoukkueeseen.


Paula Schaeffer – Wiki 24\nViimeinen esiintyminen 2. päivä 12:00pm-1:00pm\nNäyttelijä Sara Gilbert\nPaula Schaeffer oli äskettäin palkattu lisäys CTU Los Angelesin tekniselle osastolle. Vaikkakin se oli hänen unelmatyönsä, uhka ydinpommin räjähtämisestä Los Angelesissa kauhistutti häntä ja sai hänet epäilemään omia kykyjään.\n4.1 2. päivä\nCTU - Ohjelmoija, Los Angelesin kotimaan yksikkö\nHK California Corporation - Ohjelmoija-analyytikko\nLos Angeles Medical - Järjestelmäanalyytikko\nPätevyys seuraavissa ohjelmointikielissä: Perl, Python, Java, C/C++, LISP\nLuonnontieteiden kandidaatti, tietojärjestelmät - Kalifornian yliopisto Los Angelesissa\nPaula kasvoi Los Angelesissa ja Tony Almeida värväsi hänet CTU Los Angelesiin.\nPaula kuolee antaessan George Masonille ja Michellelle salauskoodia.\nPaula työskenteli CTU Los Angelesissa järjestelmäanalyytikkona 2. päivän alussa. Kuultuaan ydinaseuhasta, hän halusi jättää toimensa. Kuitenkin saatuaan rohkaisua Tony Almeidalta ja Michelle Dessleriltä, hän lupautui jäämään ja auttamaan kriisin kanssa. Kun Jack ryhtyi peitetehtävään Waldin ryhmän kanssa, Paulan täytyi ladata väärennetyt vankilatiedot palvelimelle, jotta näyttäisi siltä, että Jack olisi istunut tuomiota floridalaisessa vankilassa. Ennen CTU:n pommitusta Paula siirsi kaikkia CTU:n ydinaseuhasta olevia tietoja NSA:lle Eric Rayburnin pyynnöstä.\nPaula vahingoittui vakavasti pommituksessa muutamaa minuuttia myöhemmin. George Mason määräsi häntä hoivaavan ensihoitajan tuomaan hänet tajuihinsa Tonyn ja Michellen kauhuksi. Mason tarvitsi salauskoodin, joka suojasi ydinaseuhkaa koskevia tietoja NSA:n palvelimille. Jonkin ajan kuluttua ensihoitaja toi hänet tajuihinsa ja hän antoi koodin vaivalloisesti. Georgen lausuessa kohteliaisuuksia hänelle, hän hymyili ja pyörtyi taas. Hoitohenkilöstö vei hänet kiireen vilkkaa leikkausta varten pois, mutta hänen sykkeensä katosi pian ja hän kuoli.\nNoudettu kohteesta http://fi.24.shoutwiki.com/w/index.php?title=Paula_Schaeffer&oldid=461\nSivua on viimeksi muutettu 26. joulukuuta 2009 kello 15.21.


Vihdin autotiet kartoitetaan taas mobiilipelillä - Vihti\nEtusivu / Ajankohtaista / Vihdin autotiet kartoitetaan taas mobiilipelillä\nCrowdchupa-mobiilipelissä kartoitettavat tiet ripotellaan täyteen kolikoita ja muita rahanarvoisia objekteja, joita käyttäjät keräävät nauhoittamalla videokuvaa tekoälyn analysoitavaksi. Osallistua voi kuka tahansa älypuhelimen omistava autoilija lataamalla Crowdchupan ilmaiseksi sovelluskaupasta sekä hankkimalla tuulilasiin kiinnitettävän puhelinpidikkeen ja polarisoivan linssin. Pidikkeen ja linssin saa tilattua esimerkiksi Crowdchupan verkkokaupasta.\nVihdin kunnalle tämä yhteistyö merkitsee selkeämpää käsitystä katuverkon korjausvelasta, suunnitelmallisempaa kunnossapitoa sekä tyytyväisempiä tienkäyttäjiä. Teknologiaa hyödyntävä ja kuntalaisia osallistava tiedonkeruumenetelmä säästää myös merkittävästi resursseja kunnan muuhun käyttöön.\nTarkempaa lisätietoa Vihdin autotiekartoituksesta saat parhaiten joko Crowdchupan Facebook-sivun tai sähköpostilistan kautta.


Testausinsinööri - Test Engineer, Mipro Oy - Mikkeli | Monster\nLähdemme vahvistamaan raideliikennetiimiämme ja etsimme nyt vakituiseen työsuhteeseen kahta\nOnko rautateiden turvallisuuden takaaminen sinulle tuttua? Onko päivittäinen työ satojen ihmisten liikkumisen turvaamiseksi sinulle kunnia-asia? Silloin tämä paikka voisi olla juuri sinulle.\nEtsimme nyt raideliikenteen liiketoimintaan testausinsinöörejä vakituiseen työsuhteeseen varmistamaan turvallisten ja laadukkaiden järjestelmien toimitukset rautatie- ja metroliikenteen asiakasprojekteissa. Erinomaisen lähtökohdan tässä tehtävässä onnistumiselle antaa esimerkiksi sähkö-, automaatio-, tai ohjelmistotekniikan korkeakoulutus sekä vastuullinen ja pitkäjänteinen tapa toimia. Toivomme sinulta myös hyviä kommunikointikykyjä, sillä tehtävä sisältää työskentelyä asiakasrajapinnassa muun muassa käyttöönottojen aikana.\nKoulutus tai kokemuspohjaa tärkeämpää kuitenkin on innostunut asenne tehtävää kohtaan sekä aktiivinen sekä järjestelmällinen ja tarkka työote; olet utelias ja kiinnostunut alan viimeisimmistä teknologioista ja haluat tehdä merkityksellistä työtä tuhansien ihmisten arjen sujuvoittamiseksi.\nTässä tehtävässä voit työskennellä joko pääkonttorillamme Mikkelissä tai toimistollamme Espoossa tai Oulussa. Tehtävässä on mahdollista työskennellä myös etänä.\nMitä testausinsinöörin toimenkuvaan kuuluu?\nTestausinsinööri toimii osana Quality Assurance-tiimiä toteuttaen erilaisia järjestelmä- ja yhteistoimintatestauksia; niiden suunnittelusta aina toteuttamiseen ja raportointiin saakka. Olet myös kiinteä osa joukkoa, joka kehittää Mipron testausmenetelmiä yhdessä tuotehallinnon ohjelmistosuunnittelijoiden kanssa. Työ vaatii itsenäistä työotetta ja erinomaista dokumentaatiokykyä. Apunasi sinulla on alan ehdotonta kärkeä oleva tiimi sekä vuosikymmenien kokemus alalta; avaimet onnistumiseen ovat siis sinun käsissäsi.\nHae paikkaa jo ennen kuin hakuaika umpeutuu 31.8.2021, sillä tehtävä täytetään heti oikean kandidaatin löydyttyä. Lisätietoja tehtävästä saat 26.-29.7.21 välisenä aikana ja 16.8.2021 alkaen aina hakuajan päättymiseen asti sähköpostitse Tiimipäällikkö Saila Liukkoselta, saila.liukkonen@mipro.fi.


Useita timpureita Espooseen | RKM Group Oy\nUseita timpureita Espooseen\nKasvatamme joukkuettamme Uudellamaalla ja tarjoamme nyt useille timanttisille timpureille töitä. RKM Groupin timpurina työsi sisältää vahinko- ja korjaussaneerauksia, huoneistoremontteja sekä liiketilojen muutostöitä.\nTämän työn suola on vaihtelevuus ja itsenäisyys. Vaihtelua työhön tuovat erilaiset asiakkaat ja asukkaat sekä vaihtelevat työkohteet.\nTyön itsenäisen luonteen vuoksi edellytämme, että pystyt ratkomaan tilanteita itsenäisesti ja sinulla on monipuoliset timpurin taidot. Lisäksi toivomme yrittäjämäistä asennetta sekä hyviä vuorovaikutustaitoja.\nTarvitset työssäsi oman vetokoukullisen auton tai pakettiauton sekä omat käsityökalut.\nTarjoamme sinulle monipuolisen ja vakaan työn, hyvät työsuhde-edut ja kilpailukykyisen palkan. Ympärilläsi tulee olemaan mukavat työkaverit ja käytössäsi uudistetut toimitilat kehä kolmosen varrella.Varmista paikkasi joukkueessa ja kerro meille itsestäsi jo tänään! Laita viestiä osoitteeseen rekry@rkmgroup.fi. Voit myös soittaa ma-to Riikka Wirpille p. 0415466587.\nVahinkokartoittaja Espoon toimipisteelle\nPirkanmaa, Häme, Satakunta


Sijoitusasunnon hinta suhteessa vuokratasoon vaihtelee suuresti kaupunkien välillä\nYksiön hinta / vuokratuotto -kehitys suurten kaupunkien keskusta-alueilla 2020/3.\nVuokratuotoissa ja sijoitusasuntojen hinnoissa on suuret erot niin kaupunkien kuin osa-alueiden välillä, kertovat Tilastokeskuksen asiantuntijat.\nSuomen asuntomarkkinoilla vapaarahoitteisten vuokra-asuntojen vuokrien vuosimuutokset ovat pääsääntöisesti pienentyneet viime vuosina. Tämä selviää Tilastokeskuksen yliaktuaarien, Otto Kanniston, Martti Korhosen, Anu Rämön ja Elina Vuorion laatimasta selvityksestä Tieto & Trendit -sivustolla.\nSuurempien kaupunkien yksiöiden vuokrien kehittyminen keskusta-alueilla paljastaa mielenkiintoisia seikkoja. Näillä alueilla vuokrien nousu on hidastunut selvimmin Helsingin ja Jyväskylän keskusta-alueilla. Jyväskylässä vuokranantaja on joutunut tyytymään vain puolen prosentin vuosikorotukseen.\nYliaktuurien mukaan parhaiten yksiöiden vuokratuotot ovat pitäneet pintansa Turun keskustassa, jossa vuokrat ovat nousseet edelleen liki kahden prosentin vuosivauhtia.\nSuurissa kaupungeissa hinnat ovat joka tapauksessa nousseet viimeisen viiden vuoden aikana, mutta tilanne näyttää erilaiselta pienemmillä paikkakunnilla.\n”Pienempien maakuntakeskusten osalta tilanne näyttää vuokranantajien kannalta hieman vaikeammalta. Tavallisimmin vuokran vuosikorotus yksiöissä jää näissä kaupungeissa alle prosentin suuruiseksi. Hämeenlinnan keskustayksiöiden vuokrat ovat jopa hieman laskeneet viime vuodesta. Pienemmissä kaupungeissa vuokrien vuosimuutokset ovat johdonmukaisesti pienentyneet”, yliaktuaarit toteavat.\nVuokra-asuntosijoittamisen riskiä voidaan arvioida katsomalla esimerkiksi, miten monen vuoden kokonaisvuokratuotto tarvitaan asunnon ostohinnan kattamiseksi. Tämä on siis ikäänkuin sijoitusasunnon takaisinmaksuaika, tosin sillä erotuksella, ettei siinä ole huomioitu asuntosijoittajalle koituvia juoksevia kuluja. Nämä juoksevat kulut luonnollisesti pidentävät sijoituksen takaisinmaksuaikaa.\nYliaktuaarien mukaan Helsingin keskustassa sijaitsevan yksiön hankkimiseen tarvitaan tällä hetkellä noin 26 vuoden vuokratuotto, vastaavasti Oulussa ja Jyväskylässä asuntosijoittaja kuittaa yksiön hankintahinnan vain 14 vuoden vuokratuotoilla.\n”Takaisinmaksuaika kasvaa, jos asuntojen hinnat alueella nousevat vuokria nopeammin. Näin näyttää käyneen Helsingissä ja Tampereella”, yliaktuaarit kertovat.\nMyös kaupunkien osa-alueiden suhteen on merkittävää hajontaa, yliaktuaarit toteavat. Heidän mukaansa suurimmat erot vapaarahoitteisten vuokrakohteiden välillä ovat Helsingissä: keskusta-alueilla asunnon hintaa vastaava vuokratuotto kertyy keskimäärin noin 28 vuodessa, kun kaupungin itäisillä alueilla odotusaika on vain hieman yli 13 vuotta.


Joonas Korpisalo jälleen tulikuumana, Teräväinen ja Heiskanen maaliseppoina - Halloota\nColumbus Blue Jackets tasoitti otteluvoitot 1-1:een Tampa Bay Lightningia vastaan. Voiton takuumiehenä torjui hirmuvireinen Joonas Korpisalo.\n”Korppari” jatkoi siitä mihin jäi edellisen kierroksen marantonottelun jälkeen, jolloin hän pysäytti ennätykselliset 85 kiekkoa 88:sta. Tällä kertaa torjuntaprosentti oli vielä hitusen komeampi, sillä omiin meni vain yksi maali ja torjuntoja kertyi 36.\nYön toisessa ottelussa Carolina tasoitti puntit Bostonia vastaan, otteluvoittojen ollessa nyt 1-1. Teuvo Teräväinen viimeisteli terävällä rannelaukauksella yhden maalin Tuukka Raskin selän taakse ylivoimapelissä. Sebastian Aho sai osumaan syöttöpisteen. 3. erässä Aho oli lähellä tehdä johtomaalin, mutta vihainen laukaus kolahti tolppaan. Yksi Hurricanesin maali myös hylättiin muutamaa hetkeä myöhemmin, kun Teräväinen kolaroi tilanteessa Raskin kanssa.\nVoittomaalista vastasi Carolina-pakki Doug Hamilton, joka tykitti kovan lämärin etuyläkulmaan ohi jäissä olleen Raskin.\nYön viimeisessä ottelussa Dallas ja Calgary iskivät yhteen. Dallasin suomalaispakki Miro Heiskanen viimeisteli avauserässä Starsin toisen maalin, kun hän pääsi yllättäen läpiajoon kovan luistelunsa ansiosta. Heiskanen osui myös 2. erässä, lisäten Starsin johdon tuolloin 3-1:een. Myös Roope Hintz pääsi tehoille yhden syöttöpisteen myötä.\nYläpuolella olevalla videolla Carolinan kaksi nopeaa maalia, joista ensimmäinen on Teuvo Teräväisen tasoitusosuma 1-1:een.\nTampa Bay Lightning – Columbus Blue Jackets 1-3 (Joonas Korpisalo CBJ 36/37 torjuntaa)\nVegas Golden Knights – Chicago Blackhawks 4-3 ja.\nBoston Bruins – Carolina Hurricanes 2-3 (Teuvo Teräväinen CAR 1+0, Sebastian Aho CAR 0+1, Tuukka Rask BOS 23/26 torjuntaa)\nDallas Stars – Calgary Flames 5-4 (Miro Heiskanen DAL 2+0, Roope Hintz DAL 0+1)\nEdellinen artikkeliTämä on THL:n virallinen suositus kasvomaskin käytölle – katso ohjevideo\nSeuraava artikkeliMTV: ”Bulltyyppinen” koira raateli yhdeksänviikkoisen pennun kuoliaaksi\nNämä 13 taiteilijaa ja taideyhteisöä saivat 226 000 euroa\nViihde Halloota - 20.11.2021 0\nValtion taidetoimikunnat ovat myöntäneet vuoden 2021 valtionpalkinnot ansioituneille taiteilijoille, työryhmille ja taideyhteisöille. Palkintojen yhteissumma on 226 000 euroa. Taiteen...


Pieniä timantteja: Vaihteeksi auringossa\nLämmöllä, Virpi P. klo 8.55 Aiheena: Kesä, Kukkia, Kuvia, Lomalla, Nautintoja, Vilma\nPäivi 28.6.2011 9.24\nLetut kuuluvat meidänkin juhannukseen, raparperi-mansikkahillokkeen ja kermavaahdon kera. Onneksi ei ihan koko aikaa satanut teilläkään, meidän juhannus Lounais-Suomessa oli säiden suhteen ihan hyvä.\nVeera + Milo & Breci-mäykyt 28.6.2011 10.14\nMuurinpohjalätyt on parhaita. Itsekin teimme niitä juhannuksena mökillä :)\nLepis 28.6.2011 10.17\nKylläpä vesi herahti kielelle tätä lukiessa! Onneksi saitte myös auringon lämpöä sen rankkasateen jälkeen maistaa :)\nRuska 28.6.2011 12.34\nKukkeaa ja letkeää kesän viettoa sinulla :) Vaan hitsit, miten sait veden kielelle letunpaistokuvauksen kanssa. Lupaan, että lähipäivinä harrastan samaa lajia.\nPirkko 28.6.2011 18.26\nHellyyttävä pötkylä noissa alemmissa kuvissa!\nLettukuva ja -kuvaus vähän vaarallinen, alkoi ihan hirveästi tehdä mieli.\narleena 28.6.2011 21.11\nOhukaiset, letut, lätyt, ihan mitä nimeä käyttääkin, ovat kesällä ulkona syöden ja paistaen parhaita.\nMeilläkin niitä oli, mutta paistettiin sisällä ja syötiin ulkona.\nVirpi P. 28.6.2011 21.52\nPäivi, raparperi-mansikkahilloke kuulostaa parhaalta mahdolliselta lisäkkeeltä juuri nyt. Pitääpä pyöräyttää joku kerta, kun ostan mansikoita.\nVeera, ulkona auringossa saa lättyihin ihan oman säväyksensä. Missään ne eivät maistu yhtä hyvältä:)\nLepis, juhannussää ei ole koskaan pettänyt kokonaan, ainakaan Oulun seudulla. Toivottavasti ei sinullakaan:)\nRuska, lätynpaiston ainoa vika on se, että taikinaa tuntuu riittävän loputtomiin, paistajan mielestä.\nPirkko, kyllä pötkylälle olisi mannaa, kun saisi mökkeillä enemmän. On vaan niin kaukana.\nArleena, savolaiset vävypojat eli oma ja siskon mies eivät osanneet sanoa, millä nimellä lättyjä heillä kutsuttiin. Arvelivat niitten olleen räiskäleitä.\nMinulla tulee kotona tehtyä vain rahkalettuja, nuoriso tykkää niistä.\nAnonyymi 29.6.2011 0.21\nVoi lätty, älä nyt houkuttele syntiin kun olen juuri alkanut laihkarille. Ja juhannuskin tuli siihen pahimmoilleen grllauksineen. Saiko muuten tuo lätynpaistajan ahkera kaveri Vilma yhtään räiskälettä?\nTeillä oli säitä joka lähtöön, niin oli täälläkin. Sunnuntaina lähden vuorostani kohti Oulua ja aion jatkaa siitä samalla vauhdilla Lofooteille saakka. Saa nähdä minkälaisia säitä siellä on. Keskimmäinen jää Ouluun Vaarille rengiksi.\nVirpi P. 29.6.2011 10.04\nMeri, ei niitä lättyjä koiralle asti jäänyt, olivat niin hyviä. Vilma napsi kaikkea muuta maahan pudonnutta, mutta kesäkurpitsa ei maistunut lainkaan.\nLofootit on hieno kohde, kertoi vyöhyketerapeuttini pari vuotta sitten. Pitkä matka, mutta maisemat matkallakin ovat ihania. Hyvä idea!\nRita 29.6.2011 23.24\nLettuja ei voita mikään!!\nHillon ja kermavaahdon kera tai pelkkää sokeria päälle, aah.\nMeillä on naapurissa vanhanajan navettasysteemi, vain kymmenkunta lehmää. Ja sieltä saadaan silloin tällöin aitoa ternimaitoa (osan pakastan) ja siitä tehty pannukakku on aivan taivaallista! Kelpaa sitä vieraillekin tarjota!\nVirpi P. 30.6.2011 19.24\nRita, ennenvanhaan ternimaitoa mainostettiin kaupoissakin, ja varmaan pannukakkua varten. Tätini teki kerran siitä juhannusjuustoa.


SJK ja Lahti välinen ottelu pelataan 2018-07-04. Tämä Veikkausliiga ottelu alkaa 15:30 GMT. Valmentaja A. Eremenko luotsaama joukkue on napannut 1 voittoa viidestä viime pelistä, kun taas Lahti on voittanut 2 pelin viidestä.\nEdellisissä SJK ja Lahti kohtaamisissa SJK on saanut 1 kotivoittoa, kun taas Lahti voittanut 0 pois peleistä.\n2018-05-07 Lahti 1 – 0 SJK\nOEnnusteemme Veikkausliigassa 2018-07-04 pelattuun SJK vastaan Lahti -otteluun perustuu kutakin joukkuetta koskeviin tilastoihin sekä H2H-tietoihin. Napsauttamalla Paljasta Ennuste -painiketta näet tuoreimmat vedonlyöntivinkkimme.\n2.65 3.10 2.75 Pelaa Nyt\nVPS – TPS ›


Android 7.0 Nougat -päivitykset HTC 10:lle alkavat | Mobiili.fi\nJanne Laakso | Julkaistu 25.11.2016, klo 12:56\nAiemmin tällä viikolla HTC esitteli kansainvälisille markkinoille suunnatun uuden HTC 10 evon, joka tulee jo tehtaalta Android Nougatilla varustettuna, mutta nyt myös aiemmin julkaistun huippumalli HTC 10:n on aika saada uusinta Androidia sisäänsä.\nHTC:n apulaisjohtaja Mo Versi julisti Twitterissä, että operaattorilukituksista vapaiden HTC 10 -laitteiden Android 7.0 Nougat -päivitykset alkavat tästä aamusta lukien. Olettaa sopii, että uutinen koskee siis sekä Yhdysvalloissa myytäviä lukitsemattomia malleja, että Euroopan versiota.\nHTC 10:n Nougat-version ilme paljastui jo viime viikolla kuvavuodon myötä. HTC säilyttää nykyisen linjansa myös Nougat-päivityksessä, eli odotettavissa on varsin kevyitä muutoksia Googlen vakio-Androidiin.\nHTC 10:n jälkeen HTC:n puhelimista Nougatin makuun pääsee tiettävästi One M9 joulu- tai tammikuussa.\nAndroid 7.0 Nougat HTC HTC 10\n25.11.2016, klo 19:02\nAjattelin ostaa HTC 10 Evon mikäli hinta on alle 500 euroa, mutta jos alkaa olemaan lähellä 600 euroa, niin sitten varmaankin laitan HTC 10:n tilaukseen.\nAikaisemmin en ole HTC:n luureja käyttänyt joten aika tarkastaa tämän yhtiön tuotokset, toisaalta epäilyttää miten käy jos talousvaikeuksien kanssa kamppaillut yhtiö myy mobiilipuolen pois? Vakuuttelivat ilmeisesti ettei niin tule käymään, mutta eipä tuosta ole ikinä varmuutta.\n26.11.2016, klo 14:01\nEikös tuo HTC 10 ollut juuri Verkkokaupan top10 palautetuimpien luurien listalla? Ainakin verkkiksen sivuilla valkoisen HTC 10:n palautus- ja huoltoprosentit on huolestuttavan korkeat. Lisäksi tuo HTC:n taloudellinen epävarmuus. Miettisin kyllä 2 kertaa vielä ennen tilausta.\n26.11.2016, klo 20:56\nAJattelin asiaa enemmän ja päätin odotella ja katsella minkälaista käyttäjäpalautetta 3T saa asiakkailta.\n2.12.2016, klo 17:57\nKerrotko miten teit tuon laskelman palautus prosenteista. Luuria myyty kappalemääräisesti todella vähän, joten palautus siihen suhteutettuna on todella pieni. Itsellä on HTC 10 harmaa käytössä , ei havaittavissa mitää vikaa, todella laadukas tuote. Harmittaa vain yhtiön puolesta eetei he pysty tekemään mitää jättimäistä kampanjaa markkinoitiin. Voin sanoa Samsungin s7 ja Iphone 6s omistaneena , että kyllä tämä on näistä laitteista kaikkein paras. Eniten miellyttää ulkonäkö, äänilähtö kuulokkeille sekä kamera, joka on vihdoin saatu toimivaksi. Itse ainakin voin suositella tätä varsinkin kun hinta on 560 tilattuna.\n25.11.2016, klo 19:37\nMilloin mahtaisi tulla Samsung Galaxy S6:lle?\n26.11.2016, klo 02:46\nSyksyllä 2017!. 😂\nLue seuraavaksi: ”Menestyksen perusta tulevaisuuden kotimaisille menestystarinoille” – Euroopan suurin hackathon alkaa tänään Helsingissä


Nokia sai verkkodiilin Mekasta - Tivi\n18.10.2016 klo 22:58\nNokia sai verkkodiilin Mekasta\nVerkkoyhtiö Nokia ja Saudi Telecom Company sopivat laajakaistaverkon uudistamisesta Saudi-Arabiassa.\nUudistuksessa käytetään Nokian 4,5G-teknologiaa, joka on nopeampaa kuin 4G ja pehmentää siirtymistä 5G-tenologiaan.\nUudistus kasvattaa verkon kapasiteettia ja peittävyyttä. Kapasiteetille on kysyntää erityisesti pyhiinvaelluskohteissa Mekassa ja Medinassa, jonne Nokia onkin jo toimittanut tilauksen ensimmäisen vaiheen.\nSaudi Telecom Company on ennestään Nokian asiakas.


Uutiset · 11.11.2019 klo 06:31\n– Verrattuna isoihin Euroopan kaupunkeihin, meillä on tilaa. Metsät ja luonto ovat metromatkan päässä ja hyvä sosiaaliturva luo varmuutta elämään. Täällä tunnen oloni turvalliseksi, Huemer luettelee.\n– Saamme esimerkiksi vuorilta todella puhdasta juomavettä. Siitä olemme todella ylpeitä.\n– Viimeisten 70 vuoden aikana tehdyt muutokset ovat demokraattisesti valitun hallinnon tekemiä, kuten Tonavan saaren rakentaminen, yksityistämistä varova politiikkamme sekä investoinnit julkiseen liikenteeseen ja kouluihin. Pitkällä tähtäimellä ne ovat vaikuttaneet kaupungin maineeseen, Himpele sanoo.\n– Hyvät palvelut eivät kuitenkaan riitä. Niiden pitää olla ihmisille riittävän edullisia.\n– Työntekijän näkökulmasta oleellisia ovat työmarkkinat ja palkkataso sekä kaupungin tarjoamat palvelut ja näistä syntyvä elämänlaatu. Yrityksille puolestaan erityisesti pääkonttorien sijoittamisessa oleellista on se, millaista työvoimaa kaupungissa on tarjolla, Aalto-yliopiston kaupunkitaloustieteen apulaisprofessori Tuukka Saarimaa sanoo.\n– Julkiset palvelumme nostavat elämänlaatua, mutta ne myös hyödyttävät yrityksiä. Ne löytävät hyvät liikenneyhteydet, IT-infrastruktuurin ja osaavaa työvoimaa, joka puolestaan voi hyödyntää ilmaista lastenhoitoamme, Himpele näkee.\n– Jos yhteisöverolla ei voisi kilpailla, näin kävisi, Saarimaa sanoo.\n– Liiketoiminnan näkökulmasta Wien on mahtava, hyvien kulkuyhteyksien päässä ja vakaa. Toivoisin, että pehmeämmät arvot nousisivat päätöksiä tehtäessä vahvemmin esiin. Yritysten pitäisi oppia maksamaan veroja mielellään, sillä se hyödyttää koko yhteiskuntaamme.\n– Emme ole tehneet sitä virhettä, että olisimme yksityistäneet julkisen infrastruktuurin, kuten asumisen. Sen seurauksena olemme nykyisin yksi Euroopan suurimmista vuokranantajista, Wienin kaupungin talousjohtaja Klemens Himpele sanoo.\n– Kun itse etsin asuntoa, huomasin että olisin voinut valita sen melkeinpä mistä kaupunginosasta tahansa, kauppias Huemer sanoo.


Oikeustieteen maisterin tutkinnot LLM Humanitäärinen oikeusssa connecticutissa Yhdysvalloissa\nLiity ilmaiseksi LL.M. LLM Humanitäärinen oikeusssa connecticutissa Yhdysvalloissa\nNäytä kaikki LLM-ohjelmat LLM Humanitäärinen oikeusssa 2017 connecticutissa Yhdysvalloissa\nOTK on ensimmäinen askel kohti tutkijat monissa maissa. Se esittelee monia mahdollisuuden erikoistua tietyn alan tai tekemään perusteellinen tutkimus. Se voi myös olla hyödyllistä saada tohtoritason tutkinto lakia.Kun kasvu ihmisoikeusloukkaus ympäri maailmaa, tutkinto LLM ihmisoikeudet voit hankkia taitoja puolustaa kansaansa kansalaisyhteiskuntaa. Koulutus antaa viranomainen ymmärtää näitä oikeuksia vähemmän onnekkaita ihmisten yhteiskunnassa ja koko maailmassa.Yhdysvallat on suuri maa Pohjois-Amerikassa, usein kutsutaan "USA ", "USA ", "United States ", "America ", tai yksinkertaisesti " Yhdysvallat ". American oppilaitokset rahoitetaan "opetusta " veloitetaan opiskelija, joka on usein melko kalliita, hyvin yleisesti päästä osaksi kymmeniä tuhansia dollareita vuodessa.Connecticutin osavaltion on kuuluisa siitä eniten asialistalle käsitys liittohallitus of America. Se on myös kuuluisa siitä ensimmäinen koulu lain Amerikassa.Pyydä lisätietoa Oikeustieteen tutkinnot LLM Humanitäärinen oikeusssa connecticutissa Yhdysvalloissa 2017\n2 Tulosta LLM Humanitäärinen oikeus, Connecticut, CT\nUusi OTK Ihmisoikeudet ja sosiaalisen oikeudenmukaisuuden UConn Law School tarjoaa opiskelijoille ensimmäisen asteen oikeudessa ainutlaatuisen mahdollisuuden jatkaa opinto joka yhdistää kansainväliset ja kansalliset ulottuvuudet asianajo sosiaalista oikeudenmukaisuutta.\nOikeustieteen maisterin tutkinnot LLM Humanitäärinen oikeusssa connecticutissa Yhdysvalloissa. UConn School of Law UConn School of Law (Law School)\nSeuraava kasvava trendi yrityksissä, kaupallisille organisaatioille ja julkisen politiikan sekoittaa kansainvälisiä ihmisoikeuksia ja kansallisten, kurssi antaa opiskelijoille mahdollisuuden opiskella perusteellisesti kansainvälisiä ihmisoikeuksia ja kansalaisoikeuksia liikkeet Yhdysvalloissa. Valmistuneet saavat taitoja ja tarvittavat erikoistunut valtakirjat globaalissa liiketoimintaympäristössä työskennellä sosiaalipolitiikkaan ja vastata pikaisesti oikeussuojan tuntui köyhien ja keskiluokan Amerikassa ja ympäri maailmaa. Joustava ohjelma, joka perustuu laaja kokemus UConn School of Law, tarjoaa tiukkaa ja johdonmukaisen perustan standardien ja menetelmien ihmisoikeuksia ja kansalaisoikeuksia liikkeitä. Opiskelijat on myös mahdollisuus osallistua opetukseen opetti instituutin ihmisoikeuksien, ylhäällä keskellä innovaatioita tutkimuksen ja tieteidenvälistä opetusta ihmisoikeuksien, sijaitsee Storrs tärkeimmistä yliopiston kampuksella. UConn School of Law sijaitsee asuinalueella länteen Hartford, Connecticut, kaunis goottilainen kampus, joka on osa listattu Yhdysvaltain National Register of Historic Places. Kulttuuri- ja vapaa-ajan mahdollisuuksia on runsaasti alueella, joka on vain kahden tunnin päässä New Yorkin ja Bostonin. Ohjelman vaatimukset\nOpiskelijoiden OTK Ihmisoikeudet ja sosiaalisen oikeudenmukaisuuden UConn Law School on: • suoritettava vähintään 24 op • Valmis 2-3 kirjoittaminen opintopistettä tarvitaan, ja • ylläpitää keskimäärin C + muistiinpanoja.\nKansainvälinen opiskelijoiden OTK ohjelma päämääriä voi suorittaa kurssin kahden tai (luvalla) yhtäjaksoisesti kolme lukukautta kokopäiväistä, aloittavat syyslukukauden opinnot elokuun jälkipuoliskolla tai kevätlukukausi tammikuun puolivälissä. Opiskelijat Yhdysvalloista voivat ilmoittautua koko-tai osa-aika odottaa kurssin suorittamiseen viiden vuoden kuluessa.\nPre-hyväksytty kursseja oikeustieteellisessä tiedekunnassa varten OTK...\nYksilöllistä huomiota, integrointi opiskelijat Yhdysvalloista, ohjelma kattava ja joustava opetussuunnitelma, kohtuulliset kustannukset ja sijainti sekä tiedekunnan ulkopuolella numero: nämä ovat vain muutamia asioita, että kansainväliset opiskelijat voivat odottaa Masters Oikeustieteen Yhdysvallat Lain yliopistossa Connecticutissa. Masters Oikeustieteen Yhdysvallat vuonna Connecticutin yliopiston Law myöntää vain pieni määrä ulkomaalaisia opiskelijoita erittäin päteviä lakimiehiä qualificados- yleensä ryhmä, joka on välillä (20) ja (30) opiskelijoille. Näin varmistetaan, että kaikki ehdokkaat saavat yksilöllisen opetuksen valvonnan ja ei-opetusta koko opiskeluajan. Periaatteessa kaikki luokat osallistuivat yhdessä opiskelijan ja Oikeustieteen tohtori Law School tarjoaa yhden parhaista opiskelija-opettaja suhde tahansa lain koulun Yhdysvalloissa (11 oppilaita 1 opettaja) eikä henkilökohtaisia omistettu tiedekunnan ja puututaan erityisesti kansainvälisten opiskelijoiden tarpeisiin. Valintana välillä noin 150 potilaalle tarjotaan vuosittain, kansainväliset opiskelijat voivat suunnitella oman koulutusohjelman, tai, jos he haluavat, voivat kuitenkin saavuttaa sertifioitu Energy ja Environmental Law, International Human Rights, Intellectual Property, laki Financial Services ja vero-oikeuden erikoistuminen. Meidän opetushenkilöstö kuuluu tunnustettuja asiantuntijoita kaikilla näillä aloilla, mutta ehkä tärkeintä huomata, että monet niistä on myös merkittävää kokemusta opetuksen oikeustieteellisten tiedekuntien eri puolilla maailmaa, mikä osoittaa jälleen kerran sitoutuminen School of Law varten kansainvälisen oikeuden opiskelijoille.\nJoustavuus ja kohtuulliset kustannukset ovat lippuja herramme. Opinto-ohjelma voidaan osallistui kaksi lukukautta tai lupaa kolme lukukautta, ja opiskelijaksi voi aloittaa joko syyslukukauden (elokuun lopulla) ja kevätlukukausi (tammikuu). Koska olemme valtion rahoittama laitos, meidän maksut ovat alhaisimpia alkuun lain koulu Yhdysvalloissa. Opiskelija hallitsee n lain saamasta hyviä arvosanoja voi vielä hakea kursseille Oikeustieteen tohtori ilman tehdä LAST (testin ottamista lain astetta), ja jos myönsi, voivat siirtää suurimman osan opintopisteiden Master lain...\nLink to and share "Oikeustieteen maisterin tutkinnot LLM Humanitäärinen oikeusssa connecticutissa Yhdysvalloissa"


Ei, kaikilla painepesureilla ei kannata osoitella omaa autoa – 3 000 baaria tuhosi Peugeotin täysin - MTVuutiset.fi\nEi, kaikilla painepesureilla ei kannata osoitella omaa autoa – 3 000 baaria tuhosi Peugeotin täysin\nKuvankaappaus jutun lopusta löytyvältä YouTube-videolta. YouTube / SpotOnStudios.dk\nJulkaistu 07.11.2018 11:41 (Päivitetty 07.11.2018 22:00 )\nNäin kova paine riittää puhkaisemaan teräksen, joten on helppo arvata, mitä se tekee vanhalle Peugeotille.\nPainepesuri on varsin kätevä apuväline autoa pestessä, sillä kova paine irrottaa lian helposti ja suihkuava vesi kuljettaa sen pois. Se myös säästää vettä esimerkiksi tavalliseen puutarhaletkuun verrattuna.\nTavanomaisissa kotikäyttöön tehdyissä painepesureissa paine vaihtelee 100–200 baarin välillä. Oheisella tanskalaisen mainostoimiston tuottamalla videolla kuitenkin käytetään 3 000 baariin yltävää pesuria, jota ei todellakaan ole tarkoitettu auton pesemiseen.\nKatso alta video, miten käy kun renkaaseen pistetään liikaa ilmaa.\nNäin korkeisiin lukemiin kykeneviä pesureita käytetään lähinnä teollisuudessa sekä esimerkiksi katujen puhdistamisessa. Niillä voidaan irrottaa muun muassa maaleja, vahoja, sementtiliimaa ja jopa bitumia nopeasti ja ympäristöystävällisesti.\nTai sitten sellaisella voi tuhota Peugeot 206:n.\nKatso YouTube-video auton "pesemisestä" alta.\nAutot Mitä ihmettä? Auton peseminen Auton viat Lifestyle


Takaikkuna • Arvostelu | Film-O-Holic.com\nEtusivu › Valkokangas › Takaikkuna\nJukka Kangasjärvi • 20.10.2000\nKatso pihan toiselle puolen!\nKerrostaloasuminen on sen verran itsestään selvää, että kaikki arvaamattomuus sen suhteen liittyy lähinnä putkiston oikkuiluun. Tuskin kolottuminen oli paljon jännittävämpää 1950-luvullakaan, mutta silloin asuintavasta tallentui sentään elokuvaksi parin tunnin tuokio tarkkaan hiottua jännitystä. Mikään ihme ei ole, että asialla oli Alfred Hitchcock. Varman intuitiivisesti jännityksen kruunaamattomana kuninkaana pysyvä ohjaaja vietti 1950-luvulla Hollywood-tuotantonsa loistokauttaan. 50-luvulta löytyy niin Muukalaisia junassa, Täydellinen rikos, Mies joka tiesi liikaa, Vertigo kuin Vaarallinen romanssikin, mutta ennen kaikkea timanttinen Takaikkuna.\nTakaikkunassa on sama teema kuin toisessa tämän vuoden restaurointiklassikossa Peeping Tom: tirkistely. Takaikkunassa sitä ei tosin nähdä lainkaan hyytävässä valossa vaan enemmänkin hupaisasti lainvalvontaa edistävänä jokapäiväisyytenä. Pääosassa on jalkansa katkaissut uutiskuvaaja L.B. Jeffries (James Stewart), joka kuluttaa toipumispäiviänsä tiirailemalla vastakkaisen kerrostalon ihmisiä. Kun oma elämä on tahtomattaan rajallista, niin ikkunoiden takana se on kuitenkin kiihkeimmillään - ja sitä helpommin seurattavissa, jos omistaa kiikarit. Katsoja on täysin Jeffriesin asemassa - hän näkee täsmälleen samat asiat, eikä yhtään enempää.\nHitchcock kuvittaa kerrostalon asukkaiden ammateista ja elämäntavoista kiehtovan sosiaalisen kirjon. Modernistinen kuvanveistäjä, juopotteleva säveltäjä, norjavartaloinen voimistelija Miss Torso, parvekkeella nukkuva aviopari, yksinäinen Miss Lonelyhearts ja kuherruskuukauttaan viettävä nuoripari muistuttavat ominaispiirteineen kuin hahmoja Hullunkuriset perheet -pelikorttisarjasta. Sorapinnan tähän arjen viattomaan harmoniaan tuo aviopari, jonka vaimo jatkuvasti nalkuttaa rasittuneelle miehelleen. Yhtäkkiä nainen katoaa jäljettömiin, ja miehen käsissä alkaa vilistä köyttä, veistä ja sahaa. "Kuinka sinä paloittelisit ihmisruumiin?", kysyy Jeffriesiltä hänen hoitajansa Stella (Thelma Ritter).\nTakaikkunasta kirjoitettaessa olisi pyhäinhäväistys unohtaa Grace Kelly, joka Jeffriesiin rakastuneena nuorena seurapiirinaisena vierailee tämän asunnossa seurustelemassa ja auttamassa arkipäiväisissä asioissa. Katsojasta tuntuisi, että tässähän vasta täydellinen pari, mutta Jeffries hankaa vastaan. Hän ei uskalla tarttua omaan elämäänsä vaan suuntaa katseensa siihen, mikä tuntuu helpommalta ja kiinnostavammalta: muiden ihmisten palapeleihin.\nTakaikkuna on rinnakkaisteos aiemmin samana vuonna valmistuneelle, vielä rajoittuneemmalle neljän seinän elokuvalle Täydellinen rikos, jossa samainen rikos tapahtuu subjektiivisesti itse päätapahtumapaikalla. Takaikkunassa Hitchcockin piilosatiirinen näkemys ihmiselämän oudoista tärkeysjärjestyksistä aukeaa kuitenkin vielä avoimempaan kukkaansa, kun tapahtumien kirjo on koko pihapiiriä - yhteiskuntaa pähkinänkuoressa - koskeva. Seuraavassa ehkä outo vertaus, mutta elokuva-ajattelun ja -kerronnan tasolla Takaikkuna merkitsee jotain samaa kuin The Beatlesin Sgt. Pepper’s Lonely Hearts Club Band albumikokonaisuutena pop-musiikin historiassa.\nVallitsevan hetken elokuvaohjelmistossa vuonna 1954 valmistunut Takaikkuna on paitsi vuorenvarmasti viihdyttävin myös yhä vankasti ajankohtainen elokuva. Tiirailun tarve on vain lisääntynyt ja monimutkaistunut. Hiljattain tuli televisiosta keskustelu, jossa eräs laulajatähti ja toimittajat pohtivat media-artikkelien merkityksiä, jotka käsittelevät elämän varjopuolia julkisuuden henkilöiden tuntemusten kautta. Keskustelussa ei päästy kuitenkaan kysymään, kuinka rehellisesti omasta elämästään kukin yksilö pystyy tiedotusvälineille kertomaan. Kun tv-hahmot ovat melkein tutumpia kuin ihmiset seinän takana, päivittäisessä elämässä kohdataan silti yhä vain elävät ihmiset.\nTakaikkunassa koko kerrostalon väki kokoontuu yhteisen asian ajamana parvekkeilleen vain silloin, kun villakoiransa väkivallan uhrina menettänyt nainen huutaa itkien naapureilleen: "Kuka teistä murhasi koirani? ... Te ette tiedä, mitä lähimmäinen tarkoittaa." Kohtaus on erinomainen tiivistys elokuvan teemoista: inhimillisestä tirkistelystä ja vieraantumisen tunteista. Hitchcock leikkaa täydellisen annoksen kerrostaloelämää ja sen hullunkurista ristiriitaa siinä, ettei muka olla kiinnostuneita toisista, mutta pahimmassa tapauksessa silti ollaan. Myös käänteenä vaivatta kasvavalle murha-arvoitukselle kohtauksella on yllättävä merkitys jaettavanaan.\nTakaikkunan iltapäiväunen tapaiseen tilaan vievä äänimaisema koostuu alituisesta liikenteen äänestä, sillä Jeffriesin ikkunasta on kapea näkymä myös kaupungille - kadun vilskeeseen ja pieneen baariin. Autot hurisevat ja ihmiset hääräävät luukuissaan. L.B. Jeffriesillä ei ole tietokonetta saati televisiota. Hänellä on muuta tekemistä. Tarkkailemalla kaltaistensa ihmisten yksinäisyyttä ja arkea hän samalla peilaa omaa sitoutumisen pelkoansa, ja kaiken lisäksi selvittää harrastuksensa varjolla murhan. Siinäpä vasta hyvät syyt pitää silmät auki. Kääntöpuolensa kansalaisaktivistisella salapoliisintyöllä on toki: kun eräs Jeffriesin tirkistelemistä ihmisistä huomaa olevansa silmäiltävänä, siinä muuttuu niin tarkkailijan kuin tarkkailtavankin tapa olla.\nToimituskunnan keskiarvo: 4,8 / 8 henkilöä\nRear Window (2000)\nPääosissa: James Stewart, Grace Kelly, Thelma Ritter


Banda acehilaisten arki Helsingin rauhansopimuksen jälkeen – kohti yhdenvertaista rauhaa? – Politiikasta\n18.12.2020Politiikasta lehtiArtikkelit, Marjaana Jauhola, Yleinen1\n”Konfliktiaikaan olin ensimmäinen nainen, joka liittyi Vapaa Aceh -joukkoihin mieheni kanssa, mutta tänä päivänä kukaan ei tunnista minua, kun kiipeän vuorelle työskentelemään riisipellolla” – osallistujan kommentti Toivon repaleet -videoiden kiertueella Acehin maakunnassa tammikuussa 2018\nKuuluisa rauha solmittiin Indonesiassa jo vuosia sitten, mutta konfliktin jäänteet vaikuttavat paikallisten elämään yhä. Banda acehilaiset naiset ja nuoret aikuiset haluaisivat, että heidän oikeutensa hyvinvointiin ja tasa-arvoiseen kohteluun toteutuisivat.\nBanda Aceh, Sumatran saarella sijaitseva Acehin maakunnan pääkaupunki, iskostui suomalaiseen tietoisuuteen vuonna 2004 Intian valtameren maanjäristyksen ja tsunamin, sekä Helsingissä elokuussa 2005 allekirjoitetun Indonesian hallituksen ja Vapaa Aceh -liikkeen välisen rauhansopimuksen takia. Helsingistä, rauhansopimuksen allekirjoituspaikasta, syntyi Acehin maakunnassa rauhan ensimmäisen vuosikymmenen ajaksi myyttisen kaukainen paikka, joka lainasi nimeään useille maakunnan pääkaupunkiin perustetuille kahviloille.\nAcehin ensimmäiset rauhanvuodet menestyksekkään rauhanneuvottelun jälkeen näkyivät suomalaisessa mediassa – osallistuihan kymmeniä suomalaisia siviilikriisinhallinnan asiantuntijoina rauhansopimuksen toteutuksen tarkkailuun EU:n ja ASEAN:in yhteisellä Aceh Monitoring Missionilla vuosina 2005–2012. Suomalaisten asiantuntijoiden onnistunutta roolia on korostettu erityisesti sopimuksen aseistariisuntavaiheessa, mutta myös ihmisoikeusrikkomusten ja rauhansopimuksen haastavampien kohtien toteutuksen tarkkailussa.\nKuka puhuu tai näkyy konfliktin jälkeen?\nTämän rauhansopimuksen näkyvimmän toteutusvaiheen jälkeen ulkomaalaisten rauhan- ja kriisiasiantuntijoiden poistuttua maakunta näkyy mediassa lähinnä vain siellä toteutetun Sharia-lain vaikutusten yhteydessä.\nRauhansopimuksen symbolinen merkitys suomalaisen rauhanvälityksen ”maabrändin” luojana on ollut merkittävä. Vuonna 2010 Ulkoasiainministeriön rauhanvälitystoimintaa linjaava Rauhanvälitys – Suomen suuntaviivoja – esite lainasi kansikuvakseen rauhansopimuksen allekirjoitusseremoniaa, jossa lähikuva rauhanosapuolten, Indonesian hallituksen edustajan oikeus- ja ihmisoikeusministerin Hamid Awaludinin ja Vapaa Aceh -liikkeen delegaation johtajan Malik Mahmudin kädenpuristuksesta.\nKansikuvan kädenpuristus presidentti Martti Ahtisaaren suojaavien kämmenien alla on sijoitettu sinisen pikselipalloista muodostuvan eurooppakeskeisen maailmankartan päälle, jossa ja Helsinki on merkitty punaisella pallolla. Tämä valokuva ja rauhansopimuksen nimen englanninkielinen lyhennys, MoU Helsinki, päätyivät myös Banda Acehin kaduille ja kahviloihin julisteina ja vuosikalentereina.\nOlen kävellyt viimeiset kahdeksan vuotta Banda Acehin katuja etnografina, tarkoituksenani tuottaa ymmärrystä siitä, miltä rauhanprosessi ja rauhan arki näyttäytyvät kaupungin erilaisista marginaaleista katsottuna.\nOlen kävellyt viimeiset kahdeksan vuotta Banda Acehin katuja etnografina, tarkoituksenani tuottaa ymmärrystä siitä, miltä rauhanprosessi ja rauhan arki näyttäytyvät kaupungin erilaisista marginaaleista katsottuna. Perehtyminen Acehin rauhansopimuksen toteutuksen ensimmäiseen 15 vuoteen on mahdollistanut niiden reunaehtojen pohtimisen, joita rauhasta ja sen ”onnistuvuudesta” kertominen noudattelee.\nTutkimukseni ei siis keskity varsinaiseen rauhanvälitysprosessiin tai sen sisäiseen dynamiikkaan, vaan siihen, miten Suomessa neuvotellun rauhan arki näyttäytyy Acehin maakunnan pääkaupungin Banda Acehin kaduilla: sen eri marginaaleissa ja erityisesti rauhan taloudellisista hedelmistä juhlivaan ja keskiluokkaan pyrkivien kaupunkilaisten näkökulmasta. Keskiössä ei siis ole suomalaisuus, eikä roolimme määrittely maailman omatuntona tai hyväntekijänä.\nIlmu bodoh, tyhmän teoria – historiankirjoituksen hiljainen vallankumous?\nTämä kaupunkietnografiaa ja elämänkerrallista aineistoa yhdistävä perspektiivi pohjautuu sekä rauhan- ja konfliktintutkimuksen että historian ja islamin tutkimuksen kentillä käytävään keskusteluun arjen tutkimuksesta sekä mikrohistorian merkityksestä suurien historian kertomusten ja teorioiden rinnalla.\nKyse on tutkimusmenetelmästä, mutta myös tiedontuotannon valtasuhteista: kuka on teorianmuodostuksen keskiössä ja kenen tiedolliset tai kokemukselliset arkistot merkitsevät. Tämä tieteen valta-aseman kriittinen tarkastelu sekä rauhan- ja konfliktintutkimuksen että historiatutkimuksen saralla haastaa tutkimusperinteitä. Se vaatii tutkimusprosessin ja tutkimusjulkaisujen tarkastelua tutkittavien näkökulmasta pyrkien vuoropuheluun ja tutkimuksen luotettavuuden arviointiin heidän lähtökohdistaan.\nVastaavaa tutkimusta Suomessa on esimerkiksi Kirsi-Maria Hytösen ja Ville Kivimäen toimittamassa vuonna 2016 julkaistussa kirjassa Rauhaton Rauha – Suomalaiset ja sodan päättyminen 1944–1950 sekä Marja Tuomisen ja Mervi Löfgrenin toimittamassa vuonna 2018 julkaistussa kirjassa Lappi palaa sodasta – mielen hiljainen jälleenrakennus.\nRauhan kokemuksellisen historian ja mikrohistorian kirjoittaminen (history from below) tarkoittaa tietoista näkökulmanvaihtoa. Tässä lähestymistavassa rauhan onnistuvuutta ei arvioida sopimuksen eri osien toteutumisen arvioimisella, asiantuntijoiden tai paikalliseen taloudelliseen ja poliittiseen eliittiin kuuluvien haastatteluilla. Vuosien 2012–2018 aikana toteuttamani kaupunkietnografia paikantuu niin sanottujen pienten ihmisten (indonesiaksi orang kecil) analyyseihin omasta tilanteestaan ja tätä kautta rauhan ensimmäisen vuosikymmenen muutoksista.\nRauhan kokemuksellisen historian ja mikrohistorian kirjoittaminen tarkoittaa tietoista näkökulmanvaihtoa\nTällä lähestymistavalla on yhtymäkohtia eri tieteenaloilla käytävään keskusteluun arjen merkityksestä yhteiskunnallisten ilmiöiden analyysissä. Yhtymäkohtia on esimerkiksi islamin arjen (feministisessä) tutkimuksessa, joka haastaa läntistä käsitystä uskovien naisten alisteisesta, passiivisesta asemasta ja sukupuolittuneista ilmiöistä sekä yliopistoja dekolonisoivassa tutkimuksessa, joka vaatii tutkijaa pohdiskelemaan jatkuvasti, miten tutkittavan ja tutkijan suhde muotoutuu, kenelle tarjoutuu teorian muodostuksen asema ja uskottavuus toimia alan asiantuntijana.\nTämä niin sanottu tyhmän teoria (indonesiaksi ilmu bodoh), kuten banda acehilainen sufiparantaja sen minulle kuvasi, on tietoa, joka kertyy arjen kokemuksista peilautuen valtasuhteisiin, syrjiviin rakenteisiin ja prosesseihin. Tätä tiedonmuodostamisen tapaa kunnioittava tutkimus joutuu palaamaan yhä uudelleen kysymykseen, ketä ja mitä varten tutkimusta tehdään.\n”Mitä teit silloin, muistatko vielä?” – Toivon repaleet -videot Tikkurilan kirjaston musiikkiosastolla elokuussa 2017\nAudio-visuaalisuus rikkoo tutkimuksen teon rajoja\nVuonna 2015 projektille saatu Suomen kulttuurirahaston tuki ja yhteistyö dokumentaristi Seija Hirstiön kanssa mahdollisti ”history from below” -mukaisen tutkimusprosessien ja -muotojen haastamisen. Keskiöön nousi kysymys, miten viestiä tutkimuksesta tavoilla, erityisesti acehilaisille, joilla se ei rajaudu ainoastaan tieteellisiä artikkeleita lukevan yleisön käyttöön.\nKirjassa kuvaan tätä kokeilevaan visuaaliseen tutkimukseen siirtymistä kömpelöksi tutkijuudeksi. Tällä tarkoitan konkreettisia tilanteita ja prosesseja, joissa valtasuhteiden haastaminen ja uudelleenmäärittely kompastuvat sisäistettyihin toimintatapoihin, mukaan lukien tutkimuksen ja tutkimusperinteiden eurooppakeskeisyyteen ja valkoisuuteen.\nEtnografisen elokuvanperinteen eurooppakeskeisyys muodosti tutkimukselle yhden koloniaalisiin käytänteisiin kietoutuneen todellisuuden. Tutkija haastattelijana ja dokumentaristi kamerallaan toistavat valkoista aktiivista toimijuutta ja heidän rooliaan rauhanprosessin epätasa-arvoisuuden esilletuojana ja ongelmien ratkojana, niin sanottujen ruskeiden toisten tullessa kameran dokumentoiduksi ongelmiensa kanssa kamppailevina valkoisen katseen kohteina.\nVideoeditointivaiheessa näitä representaatioita käsiteltiin sekä tuotantotiimin että kuvattavien kanssa. Lopullisiin versioihin jätettiin näkyviin näitä kohtaamisia, vaikka niiden katsominen onkin ahdistavaa, raivostuttavaa tai huvittavaa.\nToisaalta kuvattavat käyttivät kameran läsnäoloa strategisesti. Välillä he hyödynsivät valkoisen hyväntekijyyden odotuksia tilanteidensa ratkomiseen. Kuten aviomiehensä toisen vaimon ottamista käsittelevä Mariyani, jonka kanssa dokumentoimme videollisen verran laajempaa rekisteröimättömien avioliittojen ja moniavioisuuden ilmiötä ensimmäisen vaimon näkökulmasta.\nTavoitteena on vahvistaa acehilaisten itsensä moninaista ääntä konfliktin ja rauhankokemusten kertojina tavoitellen oikeudenmukaisen ja yhdenvertaisen rauhan saavuttamista.\nVideot ovat matkanneet sosiaalisessa mediassa, tieteellisissä konferensseissa ja videotyöpajoissa tutkijan mukana. Tutkimus jalkautui sekä Banda Acehin että Vantaan kaupunkitiloihin, missä tutkija tai tutkimus ovat harvoin läsnä.\nHarva suomalaisista tai acehilaisista myöskään tietää, että varsinaiset viisi rauhanneuvottelukierrosta käytiin presidentti Ahtisaaren ja Crisis Management Initiativen (CMI) välittämänä Vantaalla valtion omistamassa Königstedtin kartanossa. Helsinki pääsi rauhansopimuksen nimeen, koska allekirjoitusseremonia tapahtui valtioneuvoston juhlahuoneistossa Smolnassa.\nTästä syystä tutkimus jalkautui poikkeuksellisesti Vantaan kaupunkiarkeen: videonäytökseksi Kilterin kouluun Myyrmäessä, Tikkurilan raitin pop up -tapahtumaan, Tikkurilan kirjaston av-osastolle ja yli neljäksi kuukaudeksi Myyrmäessä sijaitsevaan Vantaan taidemuseo Artsiin osana Jani Leinosen kuratoimaa yhteisnäyttelyä ”PAX -puhutaan rauhasta”.\nAcehissa videoita esitettiin kiertuemaisesti Banda Acehin aktivistinuorille, Malikussalehin yliopiston opiskelijoille konfliktin ydinalueisiin kuuluneessa Pohjois-Acehissa, sekä konfliktin keskellä sijainneissa kylissä. Prosessi synnytti kaksi kirjaprojektia, joista yhden, Dalam Keriput Yang Tak Usang: Suara Pemuda Dan Jalan Panjang Perdamaian Aceh (Suoristumaton ryppy: nuorten äänet ja Acehin pitkä tie rauhaan), toteuttivat Malikussalehin yliopiston opiskelijat. Toisen, Bisu yang Bersuara (Hiljaiset puhuvat), panivat alkuun kaksi Pohjois-Acehissa toimivaa naisjärjestöä. Tavoitteena on vahvistaa acehilaisten itsensä moninaista ääntä konfliktin ja rauhankokemusten kertojina tavoitellen oikeudenmukaisen ja yhdenvertaisen rauhan saavuttamista.\nKenen rauha, runoilija kysyi\nMeidän tulisi olla kiitollisia ja nauttia tästä rauhasta.\nKoska sen ansiosta lapset hymyilevät koulu-uniformuissan.\nKoska sen ansiosta perheen tulot ovat vakaita vailla ahdistusta.\nMutta rauhaan kätkeytyy myös toinen totuus, jonka olet unohtanut, hyvä herra, kaikkien näiden Jumalalta saatujen lahjojen keskellä.\nÄlä ole lapsellinen, hyvä herra.\nKäytä älyäsi tämän todellisuuden ymmärtämiseen.\nKoska me emme ole vain vakuuksia valtasi takuina.\nOsoita se, hyvä herra!\nEttä tämä rauha on autenttinen\nEikä vain symboli jolla peität tekopyhyytesi.\nMe odotamme seuraavia askeliasi;\nRehellistä ja myötätuntoista poliittista agendaa.\nTämä pieni pätkä runosta ”kenen rauha” on yksi tutkimuksen videoksi muunnetuista runoista ja osa Zubaidah Djoharin vuonna 2012 julkaisemaa runokokoelmaa Veneen rakentaminen paratiisiin. Myötätuntoon perustuva politiikka, jota Zubaidah peräänkuuluttaa runossaan, vaatii tunnustusta elämänkerrallisille pohdinnoille rauhasta tai sen puutteesta, rauhattomasta rauhasta. Kuten kirjassani esitän, myötätuntoon perustuva politiikka vaatii rauhantekemisen valtasuhteiden tarkastelua sekä epätasa-arvoisuuksien jatkumoiden, mutta myös unelmien ja vastarinnan muotojen tunnistamista.\nRauhan kokemuksellisen historian korostaminen myös haastaa rauhanvälitysbrändiä. Vantaan taidemuseossa järjestetty tutkimusprojektin näyttelyn vastabrändäys #äläkerromartille – hyödyntäen Martti Ahtisaarelle järjestettyä yllätyssyntymäpäiväkampanjan hashtagia – tuotti edellä mainittujen tapahtumien lisäksi puhelun presidentin toimistosta huhtikuussa 2018, jossa tutkijaa haastettiin työn faktapohjasta ja toimiston välitystyön sisältöjen tuntemuksesta.\n”Yksi rauhan tulevaisuuden haasteista on, miten sillä varmistetaan kaikkien ryhmien ja yksilöiden välinen tasa-arvo ja yhdenvertaisuus.”\nTämä johti keskusteluun ja dialogiin tutkimusetiikasta, tutkimustulosten luotettavuudesta ja tarjosi ainutlaatuisen mahdollisuuden aktivoida tutkimuksen aikana luotuja yhteistyöverkostoja. Dialogin aikana keväällä 2018 järjestin yhteistyössä Ar-Raniryn Islamilaisen yliopiston professorin Eka Srimulyanin ja yliopiston opiskelijoiden kanssa ”naiset ja rauha”- tapaamisen. Tapaamiseen osallistuneet koostivat oman yhteenvetonsa presidentin toimistolle todeten, etteivät he voi allekirjoittaa näkemystä, että Acehin konflikti ”olisi ohi”, koska konfliktin aikana leskeksi jääneiden naisten ja heidän lastensa oikeudet taloudellisesta ja oikeudellisesta kompensaatiosta konfliktivuosikymmenien aikana eivät ole toteutuneet.\nVaikka naiset ovat kantaneet erityisvastuuta konfliktin aikana, he ovat joutuneet rauhan aikana seksuaalisen väkivallan ja häirinnän kohteeksi. Opiskelijat kysyvätkin:\n”Kuka on vastuussa heistä? Onko heidän hyvinvointinsa vain kaunis lupaus? Ovatko acehilaiset naiset jo saavuttaneet hyvinvoinnin? Vai onko heistä tullut vain hallinnon sääntelyn kohteita? Yksi rauhan tulevaisuuden haasteista on, miten sillä varmistetaan kaikkien ryhmien ja yksilöiden välinen tasa-arvo ja yhdenvertaisuus.”\nAceh, Indonesia, rauha\nKirja-arvio: Banda Acehin arki muodollisen rauhanprosessin jälkeen – Politiikasta